hotchpotch/miracl-hf-unified huggingface dataset:
అశోక్ మన్కడ్
1946, అక్టోబర్ 12న జన్మించిన అశోక్ మన్కడ్ (Ashok Vinoo Mankad) భారత మాజీ క్రికెట్ క్రీడాకారుడు. భారత క్రికెట్ జట్టు తరఫున ఇతడు 22 టెస్టులకు ప్రాతినిధ్యం వహించాడు. అశోక్ మన్కడ్ తండ్రి వినూ మన్కడ్ కూడా భారత్ తరఫున 44 టెస్టులలో ప్రాతినిధ్యం వహించిన ప్రముఖ క్రికెట్ క్రీడాకారుడు. సోదరులు రాహుల్ మన్కడ్ మరియు అతుల్ మన్కడ్‌లు కూడా ఫస్ట్ క్లాస్ క్రికెట్ ఆడినారు. భార్య నిరుపమ మన్కడ్ మాజీ ఏషియన్ టెన్నిస్ చాంపియన్. వీరి కుమారుడు హర్ష్ మన్కడ్ డేవిస్ కప్ టీంలో సభ్యుడు. అశోక్ మన్కడ్ ముంబాయి రంజీ ట్రోఫిలో క్రికెట్ వ్యాఖ్యాతగా కూడా పనిచేశాడు.
విద్యార్థి దశలో ఉన్నప్పుడే అశోక్ మన్కడ్ హరీశ్ షీల్డ్ పోటీలలో 348, 325 and 258 వ్యక్తిగత స్కోర్లను సాధించాడు. అండర్-19 టోర్నమెంటులో ముంబాయి మరియు పశ్చిమ జోన్ జట్లకు ప్రాతినిధ్యం వహించాడు. కళాశాల మొదటి సంవత్సరమే ముంబాయి విశ్వవిద్యాలయానికి ప్రాతినిధ్యం వహించి రోహింటన్ బారియా ట్రోఫీలో పాల్గొన్నాడు. నాగ్పూర్ విశ్వవిద్యాలయంపై 62, కర్ణాటక విశ్వవిద్యాలయంపై 131, ఫైనల్లో మద్రాసు విశ్వవిద్యాలయంపై 152 పరుగులు సాధించాడు. 17 సంవత్సరాల వయస్సులోపే ఫస్ట్ క్లాస్ క్రికెట్ ఆడినాడు.
దేశవాళి పోటీలలో మంచి గణాంకాలు కలిగి ఉన్నందున 1969-70లో న్యూజీలాండ్ పై టెస్ట్ క్రికెట్‌కై ఎంపికైనాడు. విజయ్ మర్చంట్ నేతృత్వంలోని సెలెక్షన్ కమిటీ యువ ఆటగాళ్ళకు ప్రాతినిధ్యం ఇవ్వడంతో అదే మ్యాచ్‌లో చేతన్ చౌహాన్, అజిత్ పాయ్ లు కూడా రంగప్రవేశం చేశారు. తొలి రెండు టెస్టులలో కలిపి నాలుగు ఇన్నింగ్సులు ఆడిననూ 30 పరుగులు దాటనందుకు మూడో టెస్టులో స్థానం లభించలేదు. నెల తరువాత ఆస్ట్రేలియా పై ఆడటానికి మళ్ళీ జట్టులో స్థానం పొందినాడు. ఈ సారి తొలి 5 ఇన్నింగ్సులలో 74, 8, 64, 68 మరియు 97 స్కోర్లు సాధించి తన ప్రతిభను నిరూపించాడు. తొలి టెస్టులో మూడో నెంబర్ బ్యాట్స్‌మెన్‌గా బరిలో దిగి నవాబ్ పటౌడితో కలిసి నాలుగవ వికెట్టుకు 146 పరుగుల భాగస్వామ్యం సాధించాడు. దిలీప్ సర్దేశాయ్ తొలిగించబడిన తరువాత మిగితా మూడు టెస్టులలో ఓపెనర్‌గా విధులు నిర్వహించాడు. ఆ తరువాత మరో 15 టెస్టులు ఆడిననూ రెండు అర్థసెంచరీలు మినహా చెప్పుకోదగ్గ స్కోరు సాధించలేకపోయాడు. 1970-71లో వెస్ట్‌ఇండీస్ పై సునీల్ గవాస్కర్ తో కలిసి ఓపెనర్‌గా ఆడినాడు. అదే సంవత్సరం ఇంగ్లాండు పర్యటనలో విఫలమై జట్టునుంచి తొలిగించబడ్డాడు.
టెస్ట్ క్రికెట్‌లో స్థానం కోల్పోయాక దేశవాళీ క్రికెట్‌లో మిడిల్ ఆర్డర్ బ్యాత్స్‌మెన్‌గా బ్యాతింగ్ చేపట్టాడు. 1976-77 రంజీ సీజన్‌లో అశోక్ మన్కడ్ 206 పరుగుల సగటుతో 827 పరుగులు సాధించాడు. మహారాష్ట్ర జట్టుపై 203 నాటౌట్, హర్యానా జట్టుపై 208 నాటౌట్ భారీ పరుగులు సాధించి రంజీ టర్నమెంటులో అత్యధిక పరుగులు సాధించిన బ్యాట్స్‌మెన్‌గా రికార్డు సృష్టించాడు. దీనితో అజిత్ వాడేకర్ పేరిట ఉన్న రికార్డు అశోక్ మన్కడ్‌చే అధికమించబడింది. ఈ గణాంకాలచే మళ్ళీ టెస్ట్ జట్టులో స్థానం పొంది 1977-78లో ఆస్ట్రేలియాలో ఒక పర్యటన జరిపాడు. ఆ పర్యటనలో 50.80 సగటుతో 508 పరుగులు సాధించాడు. కాని టెస్టులలో 3 మ్యాచ్‌లు ఆడి కేవలం 119 పరుగులు మాత్రమే చేశాడు. అంతేకాకుండా చేతన్ చౌహాన్ ఓపెనింగ్ బ్యాటింగ్ చక్కగా చేయడంతో మళ్ళీ టెస్టులలో ఆడలేకపోయాడు.
అశోక్ మన్కడ్ రంజీట్రోఫీలో 76 సగటుతో 6619 పరుగులు సాధించాడు. 22 సెంచరీలు చేసి విజయ్ హజారే రికార్డును సమం చేశాడు. బొంబాయి రంజీ జట్టుకు 1974*75, 1975-76 లలో 2 సార్లు నాయకత్వంతో ట్రోఫి సాధించిపెట్టాడు.
భైషజ్యగురు బుద్ధుడు
భైషజ్యగురు ("Bhaisajyaguru"), మహాయాన బౌద్ధులు పూజించే అనేక బుద్ధుల స్వరూపాలలో ఒకడు. ఇతన్ని పూర్తి పేరు భైషజ్యగురు వైడూర్య ప్రభుడు. ఈ బుద్ధుడు వ్యాధులను నివృత్తి చేస్తాడు అని మహాయాన బౌద్ధుల నమ్మకము. అందుకీ ఇతనికి "ఔషధ బుద్ధుడు" అని మరోక పేరు ఉంది. జపాన్లో ఈ బుద్ధుని "యకూషి" అని అంటారు.
ఈ బుద్ధుని లోకము వైడూర్య నిర్భాసము.
బైషజ్యగురు బుద్ధుని మంత్రాన్ని నమ్మకముతో ఉచ్చారణము చేస్తే అన్ని వ్యాధులను తీరుస్తుందని బౌద్ధుల నమ్మకము. 
ఈ బుద్ధుని మంత్రమును ఔషధ బుద్ధుడు ధారణీ అని అంటారు. ఆ మంత్రము:
ఈ మంత్రము అంతిమ భాగాన్ని కొన్ని మార్పులుతో ఔషధ బుద్ధుని హృదయ మంత్రము అని అంటారు
షింగోన్ బైద్ధములో కింది మంత్రాన్ని ప్రయోగిస్తారు
అర్దెషీర్ ఇరానీ
అర్దెషీర్ ఇరానీ (డిసెంబరు 5, 1886 - అక్టోబరు 14, 1969) భారతీయ సినిమా మొదటి మూకీ మరియు టాకీ దశకు చెందిన రచయిత, చిత్రదర్శకుడు, నటుడు, డిస్ట్రిబ్యూటర్, షోమాన్ మరియు ఛాయాగ్రహకుడు. ఇతడు హిందీ ఇంగ్లీషు, జర్మన్, ఇండోనేషియన్, పర్షియన్, ఉర్దూ మరియు తమిళ చిత్రాలను నిర్మించాడు.
అర్దెషీర్ ఇరానీ పర్షియన్-జొరాష్ట్రియన్ కుటుంబాని చెందినవాడు. ఇతని పేరు ఖాన్ బహాదుర్ అర్దెషీర్ ఇరానీ, పూణె లో జన్మించాడు. భారతీయ సినిమా రంగంలో మొదటి టాకీ చిత్రమైన ఆలం ఆరా ను ఇతనే నిర్మించాడు.
మలయాళ మనోరమ
మలయాళ మనోరమ (మలయాళం: മലയാള മനോരമ) కేరళ లోని ఒక ప్రముఖ మరియు పేరొందిన 'మలయాళ' దినపత్రిక. ఇది భారతదేశంలోనే అత్యధిక ప్రచురణ గల దిన పత్రిక. దీని యాజమాన్యం వార్తాపత్రికనే గాక "ఇయర్ బుక్" నూ ప్రచురిస్తూంది. దీనిని 1888 లో "కండథీల్ వర్గీస్ మాపిల్లై" స్థాపించారు. ఈ పత్రిక మార్చి 14 1890 న మొదటిసారిగా ప్రజలముందుకొచ్చింది. దీనిని చదివేవారి సంఖ్య 88 లక్షలు మరియు దీని సర్క్యులేషన్ 15 లక్షల కాపీలకు ఇటీవల చేరుకుంది.
ఆలం ఆరా
ఆలమ్ ఆరా ("ప్రపంచ జ్యోతి"; 1931), అర్దెషీర్ ఇరానీ దర్శకత్వం వహించాడు. భారతీయ సినిమా రంగంలో ప్రథమ టాకీ (సంభాషణలు మరియు శబ్దాలు) సినిమా.
సినిమాలలో శబ్దాలు ముఖ్యమని భావించి అర్దెషీర్ ఇరానీ "ఆలం ఆరా" సినిమాని నిర్మించాడు. దీనిని ముంబాయి లోని మెజిస్టిక్ సినిమా థియేటర్ లో మార్చి 14 1931లో ప్రదర్శించారు. ఈ మొదటి భారతీయ టాకీ చిత్రం ఎంతగా విజయవంతమయ్యిందంటే సినిమాకు వచ్చిన ప్రేక్షకులను అదుపులో పెట్టడానికి పోలీసుల సహాయము తీసుకోవలసి వచ్చింది.
ఆలం అరా చిత్రానికి స్ఫూర్తి యూనివర్సల్ పిక్చర్స్ వారు తీసిన రాడ్జర్స్ అండ్ హామ్మర్స్టీన్స్ ఆంగ్ల చిత్రం "షో బోట్".
ఈ చిత్రం మరియు దీని సంగీతం రెండూ విజయాన్ని సాధించాయి. ఇందులో బాగా ప్రసిద్ధి చెందిన పాట "దే దే ఖుదా కే నామ్ పర్", భారతీయ సినిమాలో మొట్టమొదటి పాట. ఈ పాటను సినిమాలో ఫకీరు పాత్రను పోషించిన "వజీర్ మహమూద్ ఖాన్" పాడాడు.. భారతీయ సినిమాల్లో నేపథ్యగానం ఇంకా ప్రారంభమవని ఆ రోజుల్లో ఈ పాటను నటుడు నటిస్తూ పాడుతు ఉంటే హార్మోనియం మరియు తబాలా సహకార వాయిద్యాలతో అప్పటికప్పుడే రికార్డు చేశారు..
ఈ సినిమా భారతీయ సినిమా రంగంలో సినిమా సంగీతానికి కూడా నాంది పలికింది. ప్రముఖ సినిమా దర్శకుడు శ్యామ్ బెనగళ్ అన్నట్టు "“ఇది కేవలం టాకీ చిత్రమే కాదు. ఇది మాటలకంటే పాటలే ఎక్కువ ఉన్నఆటా పాటా కలిగిన చిత్రం. ఈ సినిమాలో అనేక పాటలు ఉన్నాయి. ఇదే ఆ తరువాత వచ్చిన అన్ని సినిమాలకు ఒక మూస ఒరవడిని సృష్టించింది” .
ఈ సినిమా ఆర్దేషిర్ ఇరానీ సౌండ్ రికార్డింగును తానే స్వయంగా చేపట్టాడు. ఇందులో తరన్ సౌండ్ సిస్టంను ఉపయోగించారు. శబ్దాన్ని నేరుగా ఫిల్ము మీదనే రికార్డు చేయగల టానార్ సింగిల్ సిస్టం కెమెరాతో చిత్రీకరించబడింది. అప్పట్లో సౌండుప్రూఫు స్టూడియోలేవి లేనందువళ్ళ, పగటి పూట ఉండే శబ్దాలను తప్పించుకోవటానికి సినిమా చిత్రీకరణను చాలామటకు రాత్రుళ్ళే చేశారు. మైకును నటీనటులకు దగ్గరగా కనిపించకుండా దాచిపెట్టారు.
ఈ చిత్రం ఒక యువరాజు మరియు ఒక బంజారా యువతి మధ్య జరిగిన ప్రేమకథ. చిత్ర కథ జోసెఫ్ డేవిడ్ వ్రాసిన పార్శీ నాటకంపై ఆధారితమైనది. డేవిడ్ ఆ తర్వాత ఆర్దేషిర్ ఇరానీ యొక్క సినిమా నిర్మాణ సంస్థలో రచయితగా పనిచేశాడు. కథ ఒక కల్పిత చారిత్రక రాజవంశపు రాజ్యమైన కూమార్‌పూర్లో జరుగుతుంది. ఇందులో ఆ రాజ్యపు రాజు మరియు ఆయన ఇద్దరు భార్యలు దిల్‌బహార్ మరియు నవ్‌బహార్. ఇద్దరు సవతులకు ఒకరంటే ఒకరికి పడదు. ఒక ఫకీరు నవ్‌బహార్ గర్భాన సింహాసనానికి వారసుడు పుడతాడని జోష్యం చెప్పడంతో వీళ్ల మధ్య వైరం పెచ్చుమీరిపోతుంది. దిల్‌బహార్ ప్రతీకార కాంక్షతో రాజు యొక్క ప్రధానమంత్రి అయిన ఆదిల్ తో సంబంధం పెట్టుకోవటానికి ప్రయత్నిస్తుంది. ఆ ప్రయత్నం విఫలం కావడంతో దిల్‌బహార్ ప్రతీకారంతో మంత్రిని బంధించి ఆయన కూతురు ఆలం అరా (జుబేదా) ను రాజ్యం నుండి బహిష్కరిస్తుంది. అజ్ఞాత వాసంలో ఆలం అరాను జిప్సీలు పెంచి పెద్దచేస్తారు. కుమార్‌పూర్ కు తిరిగివచ్చిన ఆలం అరా అందమైన యువరాజు (మాస్టర్ విఠల్) ను చూసి ప్రేమలో పడుతుంది. చివరకు ఆదిల్ ఖైదు నుండి విడుదలౌతాడు, దిల్‌బహార్ కు శిక్ష పడుతుంది. మరియు ప్రేమికుల కథ సుఖాంతమై పెళ్ళి చేసుకుంటారు. 
2003లో పూణేలోని నేషనల్ ఆర్కైవ్స్ ఆఫ్ ఇండియాలోని జరిగిన అగ్నిప్రమాదంలో అనేక పాత సినిమాల యొక్క మొదటి ప్రింట్లు కాలిపోయాయి. అందులో ఆలం అరా ఒరిజినల్ ప్రింటు కూడా ఒకటి..ఈ సినిమాకు సంగీతాన్ని ఫిరోజ్‌షా ఎం. మిస్త్రీ మరియు బి.ఇరానీ సమకూర్చారు. సినిమాలో ఏడు పాటలు ఉన్నాయి:
పృథ్వీరాజ్ కపూర్
పృథ్వీరాజ్ కపూర్ (హిందీ: पृथ्वीराज कपूर, హింద్కోభాష: پرتھویراج کپُور, Pṛthvīrāj Kapūr, 3 నవంబర్ 1906 - 29 మే 1972) భారతీయ థియేటర్ ఆద్యుడు మరియు హిందీ సినీ పరిశ్రమలో పేరొందిన కళాకారుడు. "కపూర్ వంశ పితామహుడు", ఇతని ఐదు తరాలు హిందీ సినిమా రంగం (బాలీవుడ్) లో నటించాయి.
పృథ్వీరాజ్ 1906, నవంబరు 3న పాకిస్తాన్ లోని లయాల్‌పూర్ వద్ద (ఇప్పుడు ఫైసలాబాద్ గా పేరుపొందింది) ఉన్న సముంద్రీలో మధ్య తరగతి, హిందూ ఖత్రి కుటుంబంలో జన్మించాడు. పృథ్వీరాజ్ పంజాబీతో పాటు హిందీ మరియు హింద్కో భాషలు మాట్లాడేవాడు.
నరకం
ఈ లోకంలో మనుషులు తమ క్షణిక సుఖాల కోసం అనేక దుష్కర్మలు చేస్తారు. ఈ దుష్కర్మల ఫలితంగా మనిషికి మృత్యువు తరువాత భోగదేహం ప్రాప్తిస్తుందని మన పురాణాలు చెపుతున్నాయి. ఈ విధమైన బోగదేహం రెండు రకాలు. ఒకటి సూక్ష్మ దేహం ఇది మనిషి ఆచరించిన సత్కర్మల ఫలితంగా కలిగే సుఖాలను అనుభవించడానికి స్వర్గాది ఊర్ధ్వలోకాలకు చేరుతుంది. రెండవది యాతనా దేహం . ఇది మానవుడు చేసిన పాప ఫలాలను అనుభవించడానికి నరకాది లోకాలకు చేరుతుంది. మృత్యువు తరువాత వెంటనే కొత్త దేహం ధరించటం వీలుకాదు. కొత్త దేహ ప్రాప్తికి ముందు జీవి మనోమయ ప్రాణమయ దేహంచేత, సుకృత, దుష్కృత సుఖ దుఃఖాల ఫలితాలను అనుభవించవలసి వస్తుంది.
మహాభాగవతంలో యాతనా దేహం అనుభవించే వివిధ నరకశిక్షలు వాటిని అమలుచేసే 28 నరకాల వర్ణన ఉంది.
అక్కడ అగ్ని ఆరదు పురుగు చావదు.ఏడుపు పళ్ళుకొరుక్కోటం ఉంటాయి.
ఏడు ద్వారాలుంటాయి.త్రాగటానికి సలసల కాగే నీరూ చీమూ నెత్తురూ ఇవ్వబడతాయి.అదిశుద్ధిచేసే అగ్నిగుండం హృదయాలను దహించే అగ్ని జ్వాల. ఈ నరకంలో కాఫిర్ (నాస్తికులు) ని పొయ్యిలో పెట్టి వంట చెరుకుగా ఉపయోగిస్తారు. వీళ్ళ నరకం ప్రకారం కూడా నరకానికి మాలిక్ (రాజు) ఉంటాడు. దేవ దూతలు చనిపోయిన మనిషి సమాధి దగ్గరకి వచ్చి అతని పాప పుణ్యాలు విచారించి, అతను పాపి లేదా నాస్తికుడు లేదా దేవున్ని నమ్ముతున్నట్టు నటించినవాడు అయితే అతన్ని నరకానికి తీసుకుపోతారు.గ్రీక్ పురాణాల ప్రకారం ప్లూటో నరకానికి రాజు.
రావూరు(ఇందుకూరుపేట)
రావూరు, శ్రీ పొట్టి శ్రీరాములు నెల్లూరు జిల్లా, ఇందుకూరుపేట మండలానికి చెందిన గ్రామము.. ఇది నెల్లూరు నుండి మైపాడు వెళ్ళే దారిలో వస్తుంది. జనాభా సుమారుగా 1000 ఉంది. వ్యవసాయం ముఖ్య వృత్తి. వరి ప్రధానమైన పంట. ఈ ఊరిలో ఒక ప్రాథమిక పాఠశాల ఉంది. ఊరిలో కృష్ణుడి ఆలయం ఉంది.
కమ్మనాడు
కమ్మనాడు కమ్మరాష్ట్రం అను ప్రాంతము భౌగోళికముగా తీరాంధ్రప్రాంతము లోనిది. కమ్మరాష్ట్రంనకు తూర్పు సముద్రము, దక్షిణము నెల్లూరు, పడమర శ్రీశైలం, ఉత్తరం ఖమ్మం హద్దులుగా ఉండేవి. చారిత్రకముగా కమ్మనాడు ప్రస్తావన క్రీస్తు శకము మూడవ శతాబ్ది నుండి 1428 తక్కెళ్ళపాడు శాసనములవరకు మనకు కనపడును. కమ్మనాడు అను పదము కర్మరాష్ట్రము (సంస్కృతము) లేక కమ్మరాట్టము (పాళి) నుండి పరిణామము చెందినది. ఈ ప్రాంతములో బౌద్ధమతము క్రీస్తు పూర్వము నాలుగవ శతాబ్ది నుండి పరిఢవిల్లుచున్నది. తేరవాద బౌద్ధ కర్మ (కమ్మ) సిద్ధాంతము నుండి ఈ పదము ప్రాంతమునకు అన్వయించబడినది. 
కర్మరాష్ట్రములోని భట్టిప్రోలు, ధరణికోట, విజయపురి  శాతవాహనులకు, ఇక్ష్వాకులకు పట్టుకొమ్మలు. ఇచ్చటి బౌద్ధ స్తూపములు, చిత్రకళ, శిల్పము ప్రపంచ ఖ్యాతి గాంచినవి.
1. కర్మరాష్ట్రము అను పదము మొదట ఇక్ష్వాకు రాజు మాధారిపుత్ర పురుషదత్తుని బేతవోలు (జగ్గయ్యపేట) శానములో గలదు (3వ శతాబ్దము).
2. అటుపిమ్మట పల్లవ రాజు రెండవ కుమార విష్ణుని చెందులూరు గ్రామశాసనములో దొరికినది.
3. మూడవ ఆధారము తూర్పు చాళుక్య రాజు మంగి యువరాజ (627-696) శాసనము:
"శ్రీసర్వలొకాశ్రయ మహరాజః కమ్మరాష్ట్రె చెందలూరి గ్రామే"
4. మూడవ శతాబ్దమునుండి పదకొండవ శతాబ్దము వరకు శాసనములలో కమ్మరాష్ట్రము, కమ్మరట్టము, కమ్మకరాటము, కర్మరాష్ట్రము, కర్మకరాటము, కర్మకరాష్ట్రము మరియు కమ్మకరాష్ట్రము పర్యాయపదములుగా వాడబడినవి.
5. రాజరాజనరేంద్రుని సమకాలీకుడగు పావులూరి మల్లన (1022-1063) ఈ విధముగా వ్రాసెను:
"ఇల కమ్మనాటి లోపల విలసిల్లిన పావులూరి విభుడన్"
6. తెలుగు చోడుల మరియు కాకతీయుల శాసనములలో కమ్మనాడు (కొణిదెన శాసనము-త్రిభువనమల్ల – 1146). కాకతీయ చక్రవర్తి ప్రతాపరుద్రుని కాలములో బొప్పన కామయ్య కమ్మనాటిని కాట్యదొన (కొణిదెన) రాజధానిగా పాలించుచుండెను. 
కాకతీయుల, ముసునూరి వారి పతనముతో కమ్మనాడు అను పదము వాడుకలోనుండి మరుగు పడినది. కాని కమ్మ అను పదము మాత్రము ఒక సామాజిక వర్గము (కులము)నకు పేరుగా మిగిలిపోయినది.
హేమంత్ కనిత్కర్
హేమంత్ కనిత్కర్ భారత మాజీ క్రికెట్ క్రీడాకారుడు, మహారాష్ట్ర స్టంపర్.15 ఏళ్ల క్రికెట్ అనుభవం ఉన్న కనిత్కర్ 1974-75 మధ్యకాలంలో క్లైవ్ లాయిడ్ నేతృత్వంలోని వెస్టిండిస్ జట్టు భారత్ పర్యటనకు వచ్చిన సందర్భంలో టీమిండియా తరుపున రెండు టెస్టు మ్యాచ్‌లు ఆడారు. అమరావతిలో జన్మించిన కనిత్కర్ 1963-64, 1977-78 మధ్యకాలంలో ఆయన మహారాష్ట్ర తరపున క్రికెట్‌కు ప్రాతినిధ్యం వహించారు.
1942, డిసెంబర్ 8న మహారాష్ట్రలోని అమ్రావతిలో జన్మించారు. హేమంత్ కనిత్కర్‌కు ఇద్దరు కుమారులు. మహారాష్ట్ర క్రికెట్ అసోసియేషన్ వెల్లడించిన సమాచారం మేరకు కనిత్కర్ కుమారుడు హృషికేష్ కూడా టీమిండియా మాజీ ఆటగాడని తెలుస్తోంది. బంతిని అతి బలంగా కొట్టగలిగే వికెట్ కీపర్లలో హేమంత్ కనిత్కర్ ఒకరు. మహారాష్ట్ర తరుపున రంజీల్లో ఆడిన హేమంత్ కనిత్కర్ 5,007 పరుగులు సాధించారు. ఇందులో 13 సెంచరీలను నమోదు చేశారు. 1970-71లో రాజస్ధాన్‌తో జరిగిన రంజీ మ్యాచ్‌లో అత్యధికంగా 250 పరుగులు చేశారు. సుమారు పదేళ్ల పాటు రంజీ క్రికెట్‌కు సేవలందించారు. బీసీసీఐ ఆల్ ఇండియా జూనియర్ సెలక్షన్ కమిటీలో సభ్యుడిగా కూడా సేవలు అందించారు.
కనిత్కర్‌ 1963-64 లో సౌరాష్ట్రతో తొలి ఫస్ట్‌ క్లాస్‌ మ్యాచ్‌ ఆడారు. రిటైరైన తర్వాత 1977-78లో మహారాష్ట్రకు కోచ్‌, సెలెక్టర్‌గా వ్యవహరించారు. తర్వాత 1996-97 నుంచి 1998-99 వరకు జాతీయ జూనియర్‌ సెలెక్షన్‌ కమిటీ ఛైర్మన్‌గా కూడా పనిచేశారు. 'హేమంత్‌ కనిత్కర్‌ భారత జట్టు తరఫున రెండు టెస్టులే ఆడినప్పటికీ మహారాష్ట్ర తరఫున దశాబ్దంనరకు పైగా రంజీ ట్రోఫీలో ఆడి మంచి బ్యాట్స్‌మెన్‌గా, వికెట్‌ కీపర్‌గా గుర్తింపు తెచ్చుకున్నారు.
అనారోగ్యంతో బాధపడుతున్న ఆయన పూణెలోని సొంత నివాసంలో 2015 జూన్ 9న రాత్రి తుదిశ్వాస విడిచారు.
ఫరూక్ ఇంజనీర్
1938, ఫిబ్రవరి 25న ముంబాయిలో జన్మించిన ఫరూక్ మానెక్‌షా ఇంజనీర్ (Farokh Maneksha Engineer) భారత మాజీ క్రికెట్ క్రీడాకారుడు. 1961 నుంచి 1975 మధ్యకాలంలో భారత క్రికెట్ జట్టుకు ప్రాతినిధ్యం వహించి 46 టెస్టులు మరియు 5 వన్డేలు ఆడినాడు. ఫస్ట్ క్లాస్ క్రికెట్‌లో ముంబాయికి మరియు ఇంగ్లాండు కౌంటీలలో లాంక్‌షైర్కు ప్రాతినిధ్యం వహించాడు. ప్రధానంగా వికెట్ కీపింగ్ విధులను నిర్వర్తించే ఇతను బ్యాటింగ్‌లో కూడా నేర్పరి.
ఫరూక్ ఇంజనీర్ 46 టెస్టులు ఆడి 31.08 సగటుతో 2611 పరుగులు సాధించాడు. అందులో 2 సెంచరీలు మరియు 16 అర్థసెంచరీలు ఉన్నాయి. టెస్ట్ క్రికెట్‌లో అతని అత్యధిక స్కోరు 121 పరుగులు. కీపింగ్‌లో 66 క్యాచ్‌లు, 16 స్టంపింగులతో 82 బ్యాట్స్‌మెన్‌లను పెవిలియన్ పంపించాడు.
ఇతడు 5 వన్డేలు ఆడి 38 సగటుతో 114 పరుగులు సాధించాడు. వన్డేలలో అత్యధిక స్కోరు 54 నాటౌట్. 3 క్యాచ్‌లు మరియు ఒక స్టంపింగ్ కూడా చేశాడు.
1975లో జరిగిన తొలి ప్రపంచ కప్ క్రికెట్‌లో ఫరూక్ ఇంజనీర్ భారత జట్టు తరఫున ప్రాతినిధ్యం వహించి వికెట్ కీపర్ విధులను నిర్వహించాడు. అంతర్జాతీయ క్రికెట్ నుంచి అదే సంవత్సరం నిష్క్రమించడంతో మళ్ళీ పాల్గొనే అవకాశం రాలేదు.
చందమామ ధారావాహికలు
చందమామ పత్రిక చక్కటి ధారావాహికలకు పెట్టింది పేరు. "చిత్ర" వేసిన అద్భుతమైన బొమ్మలతో ఎంతో ఆసక్తికరమయిన కథనంతో, సరళమైన భాషలో ఒక్కొక్క చందమామ ధారావాహిక ("Chandamama Serial") అనేక నెలలలపాటు జరిగేది. ప్రతి నెల ఒక ఆసక్తి కరమయిన ఘటనతో ఆపేవారు, అంటే మళ్ళీ నెల వరకు అసక్తితో చదువరులు ఎదురు చూసేటట్లు చేసేవారు. పాత్రలు ఒక డజనుకి మించి ఉండేవికాదు. "చిత్ర" గారు ఒక్కొక్క పాత్రకు మొదటిసారి బొమ్మ ఎలా వేసారో, ధారావాహిక అయ్యేవరకు కూడా, ఆ పాత్రలు అల్లాగే కనిపించేవి. ప్రతి ధారావాహికలోనూ ఇద్దరు నాయకులు ఉండేవారు: శిఖిముఖి - విక్రమకేసరి, ధూమకుడు - సోమకుడు, ఖడ్గవర్మ-జీవదత్తుడు మొదలగు నాయక ద్వయాలు పాఠకులను ఎంతగానో అలరించేవారు. కథా నాయికలు చాలా తక్కువగా కనిపించేవారు. కథకు ఎంతవరకు అవసరమో అంతవరకే కనబడేవారు. శిధిలాలయంలో ఒక్క నాగమల్లి పాత్ర తప్ప మిగిలిన కథానాయికలందరూ నామ మాత్రమయినవారే. ఒక్క నవాబు నందిని మరియు దుర్గేశ నందిని తప్ప మిగిలిన ధారావాహికలన్నీ కూడా భారతదేశపు రాజ్యాలలోనూ పల్లెటూళ్ళలోనూ జరిగినట్లు వ్రాసేవారు. అన్ని ధారావాహికలలో రాజులు, వారి రాజ్యాలు, అప్పుడప్పుడు రాక్షసులు, మాంత్రికుల పాత్రలు మరియు కథలు ఉండేవి. ఒక్క రాజుల కథలేకాక సాహస వంతమయిన యువకుల గురించి (రాకాసి లోయ, ముగ్గురు మాంత్రికులు, తోక చుక్క మొదలగునవి) కూడా ధారావాహికలు వచ్చేవి. అంతేకాకుండా, పురాణాలు, చరిత్రకు సంబంధించిన ధారావాహికలు కూడా ప్రచురించారు.
అంతే కాదు ప్రపంచ సాహిత్యంలోని గొప్ప అంశాలన్నీ చందమామలో కథలుగా వచ్చాయి. ఉపనిషత్తుల్లోని కొన్ని కథలూ, కథా సరిత్సాగరం, బౌద్ధ జాతక కథలు, జైన పురాణ కథలు, వెయ్యిన్నొక్క రాత్రులు (అరేబియన్‌ నైట్స్‌) ఇలా ప్రపంచ సాహిత్యంలోని విశిష్టమైన రచనలు అన్నీ మామూలు కథల రూపంలో వచ్చాయి. భాసుడు, కాళిదాసు మరియు ఇతర సంస్కృత రచయితల నాటకాలూ, ఆంగ్లములోని షేక్‌స్పియర్‌ నాటకాలు ఎన్నిటినో కథల రూపంలో పాఠకులు చదవగలిగారు. ఇవికాక గ్రీకు‌ పురాణాలైన ఇలియడ్‌, ఒడిస్సే, వివిధ దేశాల జానపద కథలూ, పురాణ కథలూ, ప్రపంచ సాహిత్యంలోని అద్భుత కావ్యగాథలూ అన్నీ చందమామలో సులభమైన భాషలో వచ్చాయి. పురాణాలే గాక ఇతర సాహిత్య రత్నాలైన కావ్యాలు శిలప్పదిగారం, మణిమేఖలై లాంటివి కూడా వచ్చాయి.
చందమామ ధారావాహికల పుట్ట. అందుకనే 1960-1980లలో పెరిగి పెద్దయిన పిల్లలు, అప్పటి ధారావాహికలను, కథలను మర్చిపోలేకపోతున్నారు.పైన చెప్పినవి కాక అరణ్య పురాణం అని ఒక చక్కని ధారావాహిక ప్రచురించారు. ఈ ధారావాహికకు ఆధారం రుడ్యార్డ్ కిప్లింగ్ (["Rudyard Kipling") వ్రాసిన ఆంగ్ల నవల The Jungle Book. ఈ ఒక్క ధారావాహికకు మాత్రం, వడ్డాది పాపయ్య గారు బొమ్మలు వేసేవారు. అదే విధంగా విష్ణుశర్మ రచించిన పంచతంత్రం కూడా చక్కటి భాషలో ధారావాహికగా పూర్తిగా ప్రచురించారు. ఈ ధారావాహికకు కూడా, వడ్డాది పాపయ్య గారే బొమ్మలు వేసేవారు.
చక్కటి విషయాలతో కథాస్రవంతులు కూడా ప్రతి నెలా ఉండేవి. అందులో ముఖ్యమైనవి:
ఇవేకాక గంగ, యమున, సరస్వతి, నర్మద, గోదావరి, కృష్ణ, కావేరి లాంటి భారతదేశపు నదుల పుట్టుక గురించి, ప్రసిద్ధ దేవాలయాల నిర్మాణాల గురించి ఆసక్తికరమైన కథలను, వివిధ దేశాల పురాణగాథలను కూడా ధారావాహికలుగా అందించింది చందమామ.
1960 ప్రాంతంలో పాఠకులను విశేషంగా ఆకట్టుకున్న పరోపకారి పాపన్న కథలు కొన్నాళ్ళ క్రితం దూరదర్శన్ లో ధారావాహికగా వచ్చాయి.
అప్పుడప్పుడు 4-5 నెలలు నడిచే చిన్న ధారావాహికలు వేసేవారు. అందులో కొన్ని:
భలేవాడివి బాసు
భలేవాడివి బాసు 2001 లో అరుణ్ ప్రసాద్ దర్శకత్వంలో విడుదలైన సినిమా. ఇందులో బాలకృష్ణ, అంజలా జవేరీ, శిల్పా శెట్టి ప్రధాన పాత్రలు పోషించారు.
సీమ సింహం
సీమ సింహం 2002 లో విడుదలైన తెలుగు చిత్రం.
చెన్నకేశవరెడ్డి
చెన్నకేశవరెడ్డి, 2002లో విడుదలైన ఒక తెలుగు సినిమా. రాయలసీమ ఫ్యాక్షన్ వేపధ్యంలో ఆ సమయంలో వెలువడిన అనేక చిత్రాల పరంపరలో ఇది కూడా ఒకటి. ఇందులో నందమూరి బాలకృష్ణ "చెన్నకేశవరెడ్డి" అనే స్థానిక నాయకుడిగాను, అతని కొడుకైన పోలీస్ ఇనస్పెక్టర్ గాను రెండు పాత్రలు పోషించాడు.
చెన్నకేశవరెడ్డి స్థానికంగా పలుకుబడి కలిగిన ఒక నాయకుడు. అతని ప్రత్యర్ధులు అతనిని ఒక కేసులో ఇరికించి విచారణ కానీయకుండా మెలికపెట్టి సంవత్సరాల తరబడి తీహార్ జైలులో ఉండేలా చేస్తారు. అతని శ్రేయోభిలాషులు అతని కొడుకును రాయలసీమకు దూరంగా పెంచుతారు. తరువాత చెన్నకేశవరెడ్డి జైలునుండి విడుదలై తిరిగి తన ఇలాకాపై ఆధిపత్యం చెలాయించడం, అతనిని అదుపులో ఉంచడానికి అతని కొడుకునే ప్రభుత్వం అక్కడ నియమించడం ఈ చిత్రంలో క్లైమాక్సుకు దారి తీస్తాయి.
లక్ష్మీనరసింహా
లక్ష్మీనరసింహా , 2004లో విడుదలైన ఒక తెలుగు సినిమా. ఇది ఇంతకు ముందు తమిళంలో విజయవంతమైన "సామి" అనే సినిమాకు తెలుగు పునర్నిర్మాణం.
"లక్ష్మీ నరసింహ" (బాలకృష్ణ) ఒక నిజాయితీగల, చాలా స్ట్రిక్ట్ అయిన పోలీస్ ఆఫీసర్. కాని నేరగాళ్ళను అణచి వేయడానికి ముదురుగా, ఒకోమారు చట్టం పరిధికి అతీతంగా వ్యవహరిస్తుంటాడు. ఒకానొకప్పుడు ధర్మభిక్షం (ప్రకాష్ రాజ్) అనే గూండా నాయకుని కారణంగా హీరో చిన్నతనంలో పల్లెటూరిలో అతని చెల్లి దూరమయ్యింది మరియు ఆస్తి నాశనమయ్యింది. తరువాత విజయవాడలో పోలీస్ ఆఫీసర్‌గా వెళ్లీన కథానాయకుడు అక్కడి రౌడీనాయకుడు ధర్మభిక్షం నుండి ఒకటిన్నర కోట్ల "లంచం" తీసుకొని తన వూరిలో దగాపడినవారిని ఆదుకొంటానికి వాడుతాడు. తరువాత ధర్మభిక్షం అసలు సంగతి తెలుసుకొంటాడు. ఇక హీరో, విలన్ల మధ్య ప్రత్యక్షమైన యుద్ధం ప్రారంభమౌతుంది.
రాజూ అప్పటికప్పుడే చంపుతాడు,దేవుడు ఆ పాపం పండాక చంపుతాడు,కాని నేను సాక్ష్యం లేకుండా చంపుతాను.
ముక్త్యాల రాజా వాసిరెడ్డి
ముక్త్యాల రాజా అనబడు వాసిరెడ్డి రామగోపాలకృష్ణ మహేశ్వర ప్రసాద్ ఆంధ్రదేశములో పేరు ప్రతిష్ఠలు గల వాసిరెడ్డి వంశమునకు చెందినవారు. ఈతనిని ప్రాజెక్టుల ప్రసాద్ అని కూడా పిలిచేవారు. ఆంధ్ర ప్రదేశ్ కు తలమానికమగు నాగార్జున సాగర్ డాం నిర్మాణానికి ప్రసాదు గారు అహర్నిశలూ శ్రమించారు.
తొలుత రాజా గారు కృష్ణా నదిపై పులిచింతల ప్రాజెక్తు నిర్మాణానికి కృషిచేసారు. ఈ ప్రాజెక్టు ఇప్పటికీ తెలుగువారి కలగానే ఉంది. ఉమ్మడి మద్రాసు రాష్ట్రము కృష్ణానది నీటిని తమిళ దేశానికి తీసుకుపోవుటకు సన్నాహాలు చేయుట మొదలుపెట్టింది. తొలుత కృష్ణా పెన్నా నదులను సంధించుటకు తలపెట్టింది. ఇది తెలిసి రాజా గారు ఆంధ్ర ప్రాంతములోని తొమ్మిది జిల్లాలలో ప్రతివూరు తిరిగి నాగార్జునసాగర్ నిర్మాణానికి సంతకాలు సేకరించి ప్రభుత్వానికి పంపారు. మాచెర్ల నుండి దట్టమయిన అడవులగుండా నందికొండ వరకు వెళ్ళి డాం నకు అనువైన స్థలము చూశారు. సొంత డబ్బుతో రిటైరయిన ఇంజినీర్లను ఒక టీంగా తయారు చేసి వారిచే ప్రాజెక్టుకు కావల్సిన ప్లానులు, డిజైనులు చేయించారు. మద్రాసు ప్రభుత్వము వారి ప్రయత్నాలకు అన్నివిధములా అడ్డు పడింది. రాజా గారు కృష్ణా రైతుల వికాస సంఘము స్థాపించి కేంద్ర ప్రభుత్వముపై ఒత్తిడి తెచ్చారు. ప్రభుత్వము ఖోస్లా కమిటీ ఏర్పాటు చేసింది. కానీ కమిటీ సభ్యులు నందికొండకు కార్లు జీపులలో వెళ్ళుటకు అనువైన దారి లేదనే సాకుతో విషయమును దాటవేయుటకు ప్రయత్నించారు. దీని వెనుక ఎవరున్నారో రాజాగారికి అర్ధమయింది. వారు వేలరూపాయలు ఖర్చు పెట్టి ఇరవైఇదు గ్రామాలనుండి ప్రజలను, స్వయంసేవకులను వారము రోజులు రాత్రింబగళ్ళు కష్టపడి పనిచేసి కార్లు వెళ్ళుటకు వీలగు దారి వేశారు. ఖోస్లా కమిటీ నందికొండ డాం ప్రదేశము చూసి ప్రాజెక్టు కట్టుటకు ఇంతకన్న మంచి చోటు వుండదని తేల్చారు.
ఖోస్లా కమిటీ రిపోర్టును తొక్కిపెట్టుటకు ఢిల్లీలో ప్రయత్నములు మొదలైనవి. రాజా గారు ఢిల్లే వెళ్ళి ప్రొఫెసర్ ఎన్.జి.రంగా, మోటూరు హనుమంతరావు, కొత్త రఘురామయ్య మొదలగు పార్లమెంటు సభ్యులను కలిసి, రిపోర్టును వెలికితీయించి దాని ప్రతులను అందరికి పంచిపెట్టి, ప్లానింగ్ కమిషను సభ్యులందరిని ఒప్పించి సుముఖులు చేసిరి.
అప్పటి ఆంధ్ర ప్రదేశ్ గవర్నరు చందూలాల్ త్రివేదిప్రధానమంత్రి జవహర్ లాల్ నెహ్రూ గారిని ఖోస్లా కమిటీ రిపోర్టు ఆమోదించమని విజ్ఞప్తి చేశారు. చివరకు 1954 లో నాగార్జునసాగర్ నిర్మాణానికి ఆమోదముద్ర లభించింది. 1955 డిసెంబరు 10వ తేదీ ప్రాజెక్టుకు శంకుస్థాపన జరిగింది. నిర్మాణ సమయములో రాజా గారు యాభైరెండు లక్షల రూపాయిలు మాచింగ్ గ్రాంటుగా ఇచ్చారు. 1966 ఆగస్టు మూడున డాం నుండి నీరు వదిలారు.
నాగార్జునసాగర్ డాం ముక్త్యాల రాజావారి కార్యదక్షతకు, దేశసేవాతత్పరతకు, నిస్వార్ధసేవానిరతికి గొప్ప ఉదాహరణ. ముఖ్యముగా సాగర్ ఆయకట్టు రైతులకు రాజాగారు బహుధా స్మరణీయులు.
"కాని రాజావారి సేవలను తర్వాతి తరము వారు ముఖ్యముగా ఆంధ్రప్రదేశ్ ప్రభుత్వము వారు గుర్తించలేదు సరిగదా పూర్తిగా మరచారు."
రాజావారికి ఇందిరా దేవి అను కుమార్తె గలరు. ఆమె ప్రముఖ పారిశ్రామికవేత్త, పూర్వ ఐ.సి.యస్ ఉద్యోగి వెలగపూడి రామకృష్ణ గారి కుమారుడు దత్తు గారిని పెండ్లాడారు.
కాసు (ఇంటి పేరు)
కాసు అనేది ఒక ఇంటి పేరు. ఇది ప్రధానంగా రెండు ప్రధాన కులాలో కనిపిస్తుంది. అవి రెడ్డి మరియు కమ్మ. కాసు బ్రహ్మానంద రెడ్డి గారు (ఈయన పేరుతో ఆంధ్ర ప్రదేశ్ రాజధాని లో ఒక పార్కు కూడా ఉంది.) రెడ్డి కులానికి చెందిన వారు. అలాగే కమ్మ వారి లో కాసు వాళ్ళు ప్రధానంగా నెల్లూరు జిల్లా, జలదంకి మండలం, తిమ్మసముద్ర్రం గ్రామములో కనిపిస్తారు.
భారత రక్షణ దళాలు
భారత సైనిక బలగాలలో 3 ప్రధాన విభాగాలున్నాయి. :
·        భారత సైనిక దళం
·        భారత నావికా దళం
·        భారత వైమానిక దళం
14 లక్షల పైబడిన సైన్యంతో, భారత రక్షణ బలగాలు ప్రపంచంలోకెల్లా మూడవ అతిపెద్ద సైన్యం. ఈ దళాలన్నిటికీ సర్వసైన్యాధ్యక్షుడు, భారత రాష్ట్రపతి. ఈ సైనిక దళాల నిర్వహణ భారత ప్రభుత్వపు రక్షణ మంత్రిత్వ శాఖ చూస్తుంది. పై మూడు ప్రధాన దళాలకు వాటివాటి అధిపతులు ఉండగా, మూడింటినీ సమన్వయ పరుస్తూ సంయుక్త ప్రధాన సైన్యాధికారి ఉంటారు. త్రివిధ దళాధిపతులు ముగ్గురిలోకీ సీనియరు అధికారి ఈ బాధ్యతలు నిర్వహిస్తారు.
ప్రధానమైన పై మూడు దళాలతో పాటు తీర రక్షక దళం, ఇతర పారామిలిటరీ దళాలు కూడా రక్షణ దళాలలో భాగంగా ఉన్నాయి. వ్యూహాత్మక బలగాల కమాండ్, అండమాన్, నికోబార్ కమాండ్ వంటి ప్రత్యేక కమాండ్లు కూడా భారత రక్షణ వ్యవస్థలో భాగం.
భారత సాయుధ దళాలు అనేక సైనిక చర్యల్లో పాలుపంచుకున్నాయి. 1947, 1965, 1971 నాటి భారత పాక్ యుద్ధాలు, 1963 భారత చైనా యుద్ధం, భారత పోర్చుగీసు యుద్ధం, 1987 భారత చైనా ఘర్షణ, కార్గిల్ యుద్ధం, సియాచిన్ ఘర్షణ వీటిలో కొన్ని. ప్రతి సంవత్సరం డిసెంబరు 7 న భారత్ సాయుధ దళాల దినోత్సవం జరిపి వీరోచిత సైనికులను సత్కరించుకుంటుంది. 1962 నుండి భారతీయ వాయుసేన రష్యాతో దగ్గరి సంబంధాలు నెలకొల్పుకుంది. ఐదవ తరం ఫైటరు విమానం, సైనిక రవాణా విమానాల అభివృద్ధి ఈ సహకారంలో భాగం. అణుత్రయ సామర్థ్యాన్ని సాధించిన భారత్ తన సాయుధ బలగాలను నిరంతరం ఆధునికీకరిస్తూ ఉంది. క్షిపణి రక్షణ వ్యవస్థ, రేపటి సైనిక వ్యవస్థ ఈ ఆధునికీకరణలో కొన్ని భాగాలు.
రక్షణ మంత్రిత్వ శాఖకు చెందిన ఉత్పత్తుల విభాగం సైనిక దళాలకు అవసరమైన యంత్ర సామాగ్రి, పరికరాలు, ఉపకరణాలను తయారుచేస్తుంది. ఆర్డినెన్స్ ఫాక్టరీస్ బోర్డుకు చెందిన 41 కర్మాగారాలు, 8 సంస్థలు ఈ జాబితాలోకి వస్తాయి. ప్రధానంగా రష్యా, ఫ్రాన్స్, ఇజ్రాయిల్, అమెరికా లనుండి భారత్ ఆయుధ సామాగ్రిని దిగుమతి చేసుకుంటూంది. 2014 లో ప్రపంచంలో అత్యధికంగా అయుధాలను దిగుమతి చేసుకున్న దేశం, భారత్భారత సైనిక బలగాలలో 3 ప్రధాన విభాగాలున్నాయి. : 
14 లక్షల పైబడిన సైన్యంతో, భారత రక్షణ బలగాలు ప్రపంచంలోకెల్లా మూడవ అతిపెద్ద సైన్యం. ఈ దళాలన్నిటికీ సర్వసైన్యాధ్యక్షుడు, భారత రాష్ట్రపతి. ఈ సైనిక దళాల నిర్వహణ భారత ప్రభుత్వపు రక్షణ మంత్రిత్వ శాఖ చూస్తుంది. పై మూడు ప్రధాన దళాలకు వాటివాటి అధిపతులు ఉండగా, మూడింటినీ సమన్వయ పరుస్తూ సంయుక్త ప్రధాన సైన్యాధికారి ఉంటారు. త్రివిధ దళాధిపతులు ముగ్గురిలోకీ సీనియరు అధికారి ఈ బాధ్యతలు నిర్వహిస్తారు.
ప్రధానమైన పై మూడు దళాలతో పాటు తీర రక్షక దళం, ఇతర పారామిలిటరీ దళాలు కూడా రక్షణ దళాలలో భాగంగా ఉన్నాయి. వ్యూహాత్మక బలగాల కమాండ్, అండమాన్, నికోబార్ కమాండ్ వంటి ప్రత్యేక కమాండ్లు కూడా భారత రక్షణ వ్యవస్థలో భాగం.
భారత సాయుధ దళాలు అనేక సైనిక చర్యల్లో పాలుపంచుకున్నాయి. 1947, 1965, 1971 నాటి భారత పాక్ యుద్ధాలు, 1963 భారత చైనా యుద్ధం, భారత పోర్చుగీసు యుద్ధం, 1987 భారత చైనా ఘర్షణ, కార్గిల్ యుద్ధం, సియాచిన్ ఘర్షణ వీటిలో కొన్ని. ప్రతి సంవత్సరం డిసెంబరు 7 న భారత్ సాయుధ దళాల దినోత్సవం జరిపి వీరోచిత సైనికులను సత్కరించుకుంటుంది. 1962 నుండి భారతీయ వాయుసేన రష్యాతో దగ్గరి సంబంధాలు నెలకొల్పుకుంది. ఐదవ తరం ఫైటరు విమానం, సైనిక రవాణా విమానాల అభివృద్ధి ఈ సహకారంలో భాగం. అణుత్రయ సామర్థ్యాన్ని సాధించిన భారత్ తన సాయుధ బలగాలను నిరంతరం ఆధునికీకరిస్తూ ఉంది. క్షిపణి రక్షణ వ్యవస్థ, రేపటి సైనిక వ్యవస్థ ఈ ఆధునికీకరణలో కొన్ని భాగాలు.
నారదుడు
నారదుడు (సంస్కృతం: नारद, "nārada") లేదా నారద ముని హిందూ పురాణాలలో తరచు కానవచ్చే ఒక పాత్ర. బ్రహ్మ మానస పుత్రుడనీ, త్రిలోక సంచారి అనీ, నారాయణ భక్తుడనీ, ముక్తుడనీ ఇతని గురించి వర్ణనలలో తరచు వస్తుంది. తెలుగు సాహిత్యంలోనూ, తెలుగు సినిమాలలోనూ నారదుని కలహ ప్రియత్వం, వాక్చతురత తరచు ప్రస్తావించబడుతాయి. ఉపనిషత్తులు, పురాణములు, ఇతిహాసములలో నారదుని కథలు బహుళంగా వస్తాయి.
ఎన్నో పురాణాలలో నారదుని పాత్ర కనుపిస్తుంది. అందులో ముఖ్యమైనవి -
మహాభాగవతం మొదటి స్కంధంలో వారదుడు తన గాథను స్వయంగా వేద వ్యాసునికి తెలిపాడు. తాను పూర్వ జన్మ పుణ్య కారణంగా హరికథా గానం చేస్తూ ముల్లోకాలలో సంచరింప గలుగుతున్నానని చెప్పాడు.
పూర్వ కల్పంలో నారదుడు వేదవిదులైన వారింట పని చేసే ఒక దాసికి కుమారుడు. ఒకమారు అతడు చాతుర్మాస్య వ్రతం ఆచరించే కొందరు యోగులకు శ్రద్ధగా పరిచర్యలు చేశాడు. వారు సంతోషించి ఆ బాలునికి విష్ణుతత్వం ఉపదేశించారు. వారి దయవలన ఆ బాలుడు వాసుదేవుని అమేయ మాయాభావాన్ని తెలుసుకొన్నాడు. ప్రణవంతో కలిపి వాసుదేవ, ప్రద్యుమ్న, సంకర్షణ, అనిరుద్ధ మూర్తులను స్మరించి నమస్కరించినట్లయితే సమ్యగ్దర్శనుడౌతాని గ్రహించాడు.
అతని తల్లి ఒకనాడు పాము కాటువల్ల మరణించింది. అప్పుడు నారదుడు అన్ని బంధములనుండి విముక్తుడై అడవికి పోయి భగవత్స్వరూపాన్ని ధ్యానించ సాగాడు. ఏకాగ్ర ధ్యాన సమయంలో అతని మనస్సులో భగవత్స్వరూపం గోచరించింది. కాని మరుక్షణమే అంతర్ధానమైంది. చింతాక్రాంతుడై నారదుడు అడవిలో తిరుగుతుండగా అతనికి దివ్యవాణి ఇలా ఆదేశమిచ్చింది - ఈ జన్మలో నీవు నన్ను పొందలలేవు. కాని నా దర్శనం వల్ల నీ సందేహాలు తొలగి అచంచలమైన భక్తి చేకూరింది. ఈ శరీరం త్యజించిన పిమ్మట నా పార్షదుడవై నన్ను పొంద గలవు. - నారదుడు సంతుష్టుడై నిరంతరం హరి నామ జపం చేస్తూ కాలం గడిపి, అంతిమ సమయం ఆసన్నమైనపుడు తన దేహాన్ని త్యజించాడు.
అనంతరం ప్రళయ కాలం సమీపించగా ఒక సముద్రంలా ఉన్న ఆ జలరాశి మధ్యలో నిద్రకు ఉపక్రమించిన బ్రహ్మ శ్వాసలో ప్రవేశీంచి ఆయనలో లీనమయ్యాడు. వేయి యుగాల కాలం తరువాత బ్రహ్మ లేచి లోకాలను సృష్టించడం ఆరంభించినపుడు బ్రహ్మ ప్రాణములనుండి మరీచి మొదలైన మునులతోబాటు నారదుడు కూడా జన్మించాడు. కనుకనే నారదుని బ్రహ్మ మానస పుత్రుడయ్యాడు. అలా నారదుడు అఖండ దీక్షాపరుడై విష్ణువు అనుగ్రహం వలన నిరాటంకంగా సంచరించగలుగుతుంటాడు. తాను స్మరించగానే నారాయణుని రూపం అతని మనసులో సాక్షాత్కరిస్తుంది.
ఇలా తన కథ చెప్పి హరికథా గానంతో నిండి వున్న భాగవతాన్ని రచించమని నారదుడు వేద వ్యాసునికి ఉపదేశించాడు.
మహా భారతం సభాపర్వంలో నారదుని గురించి ఇలా చెప్పబడింది - ఇతడు వేదోపనిషత్తులను, పురాణాలను బాగా తెలిసినవాడు. దేవతలచే పూజితుడు. కల్పాతీత విశేషాలనెఱిగినవాడు. న్యాయ ధర్మ తత్వజ్ఞుడు. శిక్షా కల్ప వ్యాకరణాలు తెలిసినవారిలో శ్రేష్టుడు. పరస్పర విరుద్ధములైన వివిధ విధి వాక్యాలను సమన్వయపరచగల నీతిజ్ఞుడు. గొప్ప వక్త, మేధావి. జ్ఞాని, కవి, మంచి చెడులను వేరు వేరుగా గుర్తించుటలో నిపుణుడు. ప్రమాణముల ద్వారా వస్తు తత్వమును నిర్ణయించుటలో శక్తిశాలి. న్యాయవాక్యముల గుణదోషముల నెఱిగినవాడు. బృహస్పతి వంటి విద్వాంసుల సందేహములు కూడా తీర్చగల ప్రతిభాశాలి. ధర్మార్ధకామమోక్షముల యధార్ధ తత్వమునెరిగినవాడు. సమస్త బ్రహ్మాండములయందును, ముల్లోకములయందును జరుగు సంఘటనలను తన యోగబలముచే దర్శింపగలడు. సాంఖ్యయోగ విభాగములు తెలిసినవాడు. దేవ దానవులకు వైరాగ్యమును ఉపదేశించుటలో చతురుడు. సంధి విగ్రహ తత్వములు తెలిసినవాడు. కర్వ్య, అకర్తవ్య విభాగము చేయగల దక్షుడు. రాజనీతికి సంబంధించిన ఆరు గుణములలో కుశలుడు. సకల శాస్త్ర ప్రవీణుడు. యుద్ధ విద్యా నిపుణుడు. సంగీత విశారదుడు. భగవద్భక్తుడు. విద్యాగుణనిధి. సదాచారములకు ఆధారమైనవాడు. లోక హితకారి. సర్వత్ర సంచరింపగలవాడు.
రంజీ ట్రోఫీ
రంజీ ట్రోఫి భారతదేశంలో ఆడే అంతర్భారతీయ మొదటి శ్రేణి క్రికెట్ ఛాంపియన్ షిప్. భారతదేశంలోని వివిధ నగరాల మరియు రాష్ట్రాల తరపున ఆడే క్రికెట్. ఇంగ్లాండు లోని కౌంటీ ఛాంపియన్ షిప్ మరియు ఆస్ట్రేలియా లోని 'పురా' కప్ తో సమానం. ఈ పోటీలు నావానగర్ జామ్ సాహిబ్ ఐన కుమార్ శ్రీ రంజిత్ సింహ్ జీ (రంజీ) పేరు మీద జరుగుతాయి.
నార్కొ అనాలసిస్
నార్కొ అనాలసిస్ పరీక్ష లేదా నార్కొ పరీక్ష: ఈ పరీక్షలో కొన్ని రసాయన ద్రవ్యాల ద్వారా (చాలా వరకు పెంటోథాల్ సోడియం) ఒక ముద్దాయి ఆలోచనా శక్తిని తాత్కాలికంగా తగ్గించి, ఆ ముద్దాయి తన ఆలోచనలని జరిగిన ఘటనలను ఇతరులతో పంచుకొనేటట్లు చేయటం. నార్కొ అనాలసిస్ అనే పదమును మొదట వాడినది హార్సెల్లీ అనే శాస్త్రవేత్త. నార్కొ అనాలసిస్ ని మొట్టమొదట ఖైదీలమీద వాడినది రాబర్ట్ హౌస్ అనే వైద్యుడు. దానిని 1922లో వాడాడు. అయితే ఈ పరీక్ష మీద చాలా అనుమానాలు మరియు నైతికత ప్రశ్నలు ఉన్నాయి.
ఒక వ్యక్తి అబద్దమాడాలంటే అతను ఎంతో కొంత మనసులో ఊహించుకోవాలి. నార్కొ అనాలసిస్ లో ఇవ్వబడే రసాయనం ఈ శక్తిని తగ్గించి వేస్తుంది. ఆ వ్యక్తి సగం నిద్రలో ఉన్నట్లు నిజాలే చెప్పాల్సి వస్తుంది. ఈ పరీక్షలో సోడియం పెంటోథాల్ లేదా సోడియం అమైతాల్ అనే పదార్దాలని ముందుగా నిర్ణయించబడిన మోతాదులో ఇస్తారు. ఈ మోతాదు ఆ వ్యక్తి యొక్క వయసు, లింగము, ఆరోగ్య స్థితి, జాతి మరియు ఆహారపు అలవాట్ల మీద ఆధారపడి ఉంటుంది. ఈ చర్యలకు లోనుకాబడిన వ్యక్తి ఏదీ ఆలోచించి మాట్లాడలేడు. చిన్న చిన్న ప్రశ్నలకు అవును లేదా కాదు అని జరిగినదానిని బట్టి సమాధానమివ్వగలడు. ఇలాంటి పరీక్షలను జరపాలా వద్దా అనేది కోర్టు నిర్ణయిస్తుంది. కొన్ని అధ్యనాలు ఈ నార్కో పరీక్షలో అబద్ధం చెప్పటం సాధ్యమే అని నిరూపించాయి. కొన్ని ప్రజాస్వామ్య దేశాలు (ఎక్కువగా భారతదేశం) ఈ పరీక్షని వాడుతున్నాయి. 
భారతదేశంలో, ఈ పరీక్షని ఒక మత్తు వైద్యుడు, ఒక మానసిక వైద్య నిపుణుడు, ఒక మానసిక శాస్త్రవేత్త, ఒక వీడియో ఫోటోగ్రాఫరు మరియు ఇతర సహాయ సిబ్బంది పర్యవేక్షణలో జరపబడుతుంది. మానసిక శాస్త్రవేత్త అడగాల్సిన ప్రశ్నలు, వాటికి సంబందించి ఆ వ్యక్తి మెదడు పనితీరుని విశ్లేషిస్తాడు.
నహుషుడు
నహుషుడు (సంస్కృతం: नहुष) చంద్ర వంశంలో జన్మించిన రాజు. ఇతఁడు చంద్రవంశస్థుఁడు అగు ఆయువునకు స్వర్భానవియందు పుట్టినవాఁడు. పురూరవుని పౌత్రుఁడు. ఇతడు ప్రభ - ఆయువుల పుత్రుడు.ఈతని భార్య ప్రియంవద. ప్రియంవద ద్వారా యతి, యయాతి, సంయాతి, యాయాతి, ధ్రువులనే పుత్రులను కన్నతండ్రి. నహుషుడు రాజ్యపాలన చేస్తూ నూరు యాగాలు చేశాడు.(శ్రీమద్భాగవతమునందును, విష్ణుపురాణమునందును నహుషుని కొడుకులు యతి, యయాతి, సంయాతి, ఆయాతి, వియతి, కృతి అని ఆఱుగురు చెప్పఁబడి ఉన్నారు)
దేవేంద్రుడు స్వర్గానికి అధిపతి. ఒకసారి ఇంద్రుడు వృత్రాసురుణ్ణి సంహరించాడు. అందువల్ల బ్రహ్మహత్యాదోషం పట్టుకుంది. తాను స్వర్గాధిపత్యానికి అనర్హుడన్ననుకొని ఆచూకి తెలియని సరస్సులో తామరతూడులో దాగున్నాడు. అప్పుడు స్వర్గాధిపత్యానికి అర్హులెవరా అని అలోచించి మునులతో సంప్రదించి నహుషుడే తగినవాడని నిర్ణయించి, అందుకు ఆతడంగీకరించగా దేవతలు నహుషుని స్వర్గాధిపతిని చేశారు. పదవి లభించగానే గర్వాంధుడై శచీదేవిని కోరుకుంటాడు. ఆమె విష్ణుముర్తిని వేడుకొనగా, ఆతని సలహా మేరకు నహుషున్ని తనవద్దకు సప్తర్షులు పల్లకీ మోయగా రమ్మని కోరుతుంది. తప్పని పరిస్థితిలో పల్లకీ మోస్తున్న సప్తర్షులలో అగస్త్య మహర్షిని నషుషుడు కాలితో తంతాడు. అందుకు ముని నహుషున్ని పదివేల సంవత్సరాలు సర్పంగా పడివుండమని శపిస్తాడు. అగస్త్యున్ని క్షమించమని కోరగా ఎవరయితే నీ ప్రశ్నలకు జవాబిస్తారో ఆనాడే నీకు శాపవిముక్తి అని చెబుతారు. ఆనాటి నుండి నహుషుడు సర్పరూపంలో ద్వైతవనంలో తిరుగుతున్నాడు.
పాండవులు అరణ్యవాసం చేస్తున్న కాలంలో వారు గంధమాదన పర్వతాన్ని దాటి ద్వైతవనంలో ప్రవేశిస్తారు. అక్కడ సంచరిస్తున్న భీమున్ని నహుషుడు తన తోకతో బంధిస్తాడు. తమ్మున్ని వెతుక్కుంటూ ధర్మరాజు అది చూచి ఆశ్చర్యపోతాడు. అతన్ని వదిలిపెట్టమని కోరిన ధర్మరాజుని ప్రశ్నలకు సమాధానం చెబితే విడిచిపెడతానంటాడు. అతని ప్రశ్నలన్నింటికి సరైన సమాధానాలిచ్చిన ధర్మరాజుకు కృతజ్ఞత తెలియజేసి శాపవిముక్తుడౌతాడు.
ఈతఁడు తన గుణాతిశయముల చేత దేవతలవలన ప్రార్థింపఁబడి దేవేంద్రునికి బ్రహ్మహత్యదోషము సంభవించి ఉండు కాలమున దివిజరాజ్యము చేసెను. అట్లయినను ఇతఁడు దేవరాజ్యము లభింపఁగానే గర్వించి వేదములనుగూర్చి నిర్లక్ష్యముగ భాషించినందున అగస్త్యుఁడు ఇతని అజగరము అగునట్లు శపించెను. ఆశాపము పాండవుల అరణ్యవాసకాలమున తాను అడిగిన కొన్ని ప్రశ్నలకు ధర్మరాజు సమాధానము చెప్పఁగా వినినంతట తీఱెను.
ఋష్యేంద్రమణి
ఋష్యేంద్రమణి ప్రముఖ తెలుగు రంగస్థల మరియు సినిమా నటి.
ఈమె చిన్నతనంలోనే సంగీతాన్ని, నాట్యాన్ని అభ్యసించింది. కొమ్మూరి పట్టాభిరామయ్య యొక్క లక్ష్మీవిలాస నాటక సభలో చేరి కపిలవాయి రామనాథశాస్త్రి, పువ్వుల రామతిలకం వంటి ప్రసిద్ధ నటుల వద్ద శిక్షణ పొందింది. ఆనాడు రాజారావు నాయుడు నిర్మించిన శ్రీకృష్ణ తులాభారం చిత్రంలో సత్యభామ పాత్రను పోషించింది. ఆ చిత్రం అపజయం పొందడంతో తిరిగి నాటకరంగంలో ప్రవేశించి ప్రహ్లాద, రాధాకృష్ణ, చింతామణి, తులాభారం మొదలగు నాటకాలలో ప్రముఖ పాత్రలు ప్రతిభావంతంగా పోషించింది. ఆనాడు కడారు నాగభూషణం, పసుపులేటి కన్నాంబ నడిపిన రాజరాజేశ్వరీ నాట్యమండలి బృందముతో మూడు సంవత్సరాలు ఆంధ్రప్రదేశ్ అంతటా పర్యటించింది.
ఋష్యేంద్రమణి తన భర్త జవ్వాది రామకృష్ణారావు "మాతృభూమి" అనే తమిళ చిత్రానికి సంగీత దర్శకత్వం వహించడానికి చెన్నై రావడంతో తానుకూడా చెన్నై చేరి "పాండురంగ విఠల్" అనే చిత్రంలో దేవకన్య పాత్ర పోషించింది. అదే సమయంలో గూడవల్లి రామబ్రహ్మం తమిళ పంచ మహాకావ్యాలలో ఒకటైన "శిలప్పాడికరం" ఆధారంగా నిర్మించిన పత్ని చిత్రంలో కణగి పాత్ర ధరించింది. ఆ సినిమాలో కోవలన్ పాత్రను తెలుగులో సుప్రసిద్ధ దర్శక నిర్మాత కోవెలమూడి సూర్యప్రకాశరావు ధరించాడు. కణగి పాత్రను ఆమె అత్యద్భుతంగా పోషించింది. ఆ తరువాత చెంచులక్ష్మిలో ఆదిలక్ష్మి పాత్ర, సీతారామ జననంలో కౌసల్యగాను, సేతుబంధన్ లో ఇంద్రాణిగా, భక్త సిరియాళలో కథానాయకి పాత్రను ధరించి మెప్పించారు. ఈమె వీర, రౌద్ర రసాలను ఎంత ఉత్తేజంగా అభినయిస్తుందో, శోకభరిత కరుణారస ప్రధానమైన సాత్విక పాత్రలు కూడా అంతే ప్రతిభావంతంగా పోషించేది. మల్లీశ్వరిలో తల్లి పాత్రనూ, విప్రనారాయణలో వేశ్య పాత్రనూ, మాయాబజార్, జగదేకవీరుడు, అగ్గిరాముడు, కృష్ణ సత్య, పాండురంగ మహత్మ్యం మొదలగు ఘనమైన చిత్రాలలో వివిధ ప్రధాన పాత్రలు పోషించింది.
ఋష్యేంద్రమణి గారు 17 ఆగష్టు 2002 రోజున చెన్నైలో శాశ్వతంగా కన్నుమూశారు.
ఈమె చలనచిత్రాలలోకి వచ్చేప్పటికి, నటీనటులకు వేరేవారు గాత్రంతో పాటలుపాడటఅనికి సాంకేతిక అభివృద్ధి జరుగలేదు. దాదాపుగా అందరు నటీనటులు తమ పాటలు తామే పాడుకొనేవారు. అదే వరవడిలో, ఋష్యేంద్రమణి తన పాటలను తానే పాడుకొనేది. గాయనిగా మంచి పేరు వచ్చింది. మాయాబజారు సినిమాలో అభిమన్యునితోపాటుగా వళ్తున్నప్పుడు వీరెవరో తెలియక ఘటోత్కచుడు వీరి మీద దాడిజరిపినప్పుడు, ఈమె పాడిన పద్యం/పాట ఇప్పటికికూడ ఎంతగానో ప్రాజదరణపొందుతున్న పాత పాటలలో ఒకటి.
శచీదేవి
శచీదేవి దేవతలకు రాజైన దేవేంద్రుని భార్య.
అలీ ఇబ్న్ అబీ తాలిబ్
అలీ ఇబ్న్ అబీ తాలిబ్ (అరబ్బీ علي بن أﺑﻲ طالب ") జననం రజబ్ నెల 13వ తేదీన, 24 హిజ్రీ పూర్వం, మార్చి 17 599. మరణం రంజాన్ నెల 21వ తేదీ హిజ్రీ శకం 40, ఫిబ్రవరి 28 661 మహమ్మదు ప్రవక్త యొక్క దాయాది మరియు అల్లుడు కూడాను. సున్నీ ముస్లిం ల ప్రకారం ఇతను నాలుగవ మరియు అంతిమ రాషిదూన్ ఖలీఫా. ఇతని ఖలీఫా కాలం 656 - 661.
అలీ మక్కా లోని కాబా గృహంలో జన్మించారు. ఇతని తండ్రి అబూ తాలిబ్ మరియు తల్లి ఫాతిమా బిన్తె అసద్ కానీ ఇతని పెంపకం అంతా మహమ్మదు వారి ఇంటిలోనే జరిగింది. ఇతను 10 సంవత్సరాల వయస్సులో ఇస్లాంను స్వీకరించాడు. ఇస్లాంను స్వీకరించిన బాలురలలో ప్రథముడు. మక్కాలో ముస్లింలపై అరాచకాలు జరుగుతున్నపుడు అలీ ముస్లింలకు అండగా నిలిచారు. ఇతని భార్య ఫాతిమా, కుమారులు హసన్ మరియు హుసేన్.
పాతబస్తీలోహజ్రత్‌అలీ మాతం ఊరేగింపు చార్మినార్‌ నుంచి ఒంటెలు, గుర్రాలపై భక్తి ప్రపత్తులతో కొనసాగుతుంది. ఇరాక్‌లోని కోఫియా మసీదులో అమరుడైన హజ్రత్‌అలీ సంస్మరణార్థం ఏటా పాతబస్తీలో మాతం ఊరేగింపును ఆల్‌ఇండియా షియా కాన్ఫరెన్స్‌ ఆధ్వర్యంలో నిర్వహిస్తారు. షియా తెగ ముస్లింలు నల్లని వస్త్రాలు ధరించి విషాద గీతాలు ఆలపిస్తూ చురకత్తులు, బ్లేడ్లతో శరీరాన్ని గాయపరుచుకుంటూ భక్తి ప్రపత్తులతో 'మాతం' చేస్తారు. చార్మినార్‌ నుంచి ప్రారంభమమైన ఊరేగింపు మదీనా సర్కిల్‌, చెత్తబజార్‌, పురానీహవేలీ, ఆజాఖానా జోహరా మీదుగా కలీకబర్‌ మూసీనది సమీప మసీదు-ఎ-ఇమామీయా చేరుకొంటుంది.ఊరేగింపులో కలీబర్‌ మసీదు చేరుకొని భక్తి ప్రపత్తులతో సంప్రదాయ ప్రార్థనలు చేస్తారు. అమరుడైన హజ్రత్‌అలీని స్మరిస్తూ విషాదగీతాలు ఆలపిస్తారు.
యయాతి
వృషపర్వుడనే వాడు దానవులకు రాజు. ఆయన కుమార్తె శర్మిష్ట. శుక్రాచార్యుని కూతురు దేవయాని. శుక్రాచార్యుడు రాక్షసులకు గురువు కనుక వీరిద్దరూ ప్రాణ మిత్రులయ్యారు. ఒక నాడు వారిరువురూ నదిలో స్నానం చేయడానికి వెళ్ళగా వాళ్ళను అనుసరించిన దేవేంద్రుడు వారి దుస్తులను మార్చి వేస్తాడు. ముందుగా స్నానం ముగించుకుని వచ్చిన శర్మిష్ట జరిగిన సంగతి తెలియక దేవయాని దుస్తులను ధరిస్తుంది. దాన్ని చూసిన దేవయాని కోపోద్రిక్తురాలవుతుంది. "మా తండ్రి మీ తండ్రికి గురువు కనుక, నీవు నాకంటే తక్కువ స్థాయి గలదానివి. నా బట్టలు ఎలా ధరిస్తావు?" అని ప్రశ్నించింది. అది విన్న శర్మిష్ట కూడా అంతే కోపంతో "నా తండ్రి ఈ రాజ్యానికి ప్రభువు. నీ తండ్రే నా తండ్రి కింద పని చేస్తున్నాడు కాబట్టి నువ్వే నాకన్నా తక్కువ స్థాయిలో ఉన్నావం"టుంది. అలా జరిగిన జగడంలో శర్మిష్ట దేవయానిని ఒక బావిలో పడదోసి వెళ్ళి పోతుంది.
ఇతనికి ఇద్దరు భార్యలు, దేవయాని మరియు శర్మిష్ఠ. దేవయాని రాక్షస గురువైన శుక్రాచార్యుని కుతురు. శర్మిష్ఠ రాక్షస రాజు వృషపర్వుని కుమార్తె. యయాతికి శర్మిష్ట యందు పూరుడును, దేవయాని యందు యదువు మరియు తుర్వసుడు జన్మించిరి.
యయాతి కుమారుడు, శర్మిష్ఠకు జన్మించినవాడు. తండ్రి ముసలితనము గైకొనుటకు అనువు ఒప్పుకొనలేదు. ఈ కారణమున నతని రాజ్యాధికారము పోయెను. తరువాత నతడు మ్లేచ్ఛ రాజ్యమున కథిపతి యయ్యెను. ఇతని కుమారులు చక్షు, సభానరులు. క్రధవంశమునకు జెందిన కపోతరోముని కుమారుడు. అనువు కుమారుడు అంధకుడు.
అనసూయ
అనసూయ అత్రి మహర్షి భార్య మరియు మహా పతివ్రత. ఈమె కర్దమ ప్రజాపతి, దేవహూతి ల పుత్రిక. స్వాయంభువ మనువు మనుమరాలు. ఖ్యాతి, అరుంధతి మొదలగువారు ఆమె సోదరీమణులు. వినయ వివేకాలు ఈమెకు సహజ భూషణాలు. పతిసేవలో మక్కువ ఎక్కువ. ఈమె పతిభక్తికి మెచ్చిన అత్రిమహర్షి అష్టాక్షరీ మంత్రోపదేశం చేస్తాడు. దాని ఉపాసనచేత యోగస్థితిని పొందిన ఈమె మహర్షులకు కూడా పూజ్యనీయమైన మహోన్నత స్థానాన్ని పొందింది.
కౌశిక పత్ని సుమతి తన పతి శాపాన్ని పునస్కరించుకొని సూర్యోదయాన్ని అపేసింది. అనసూయ పదిరోజులను ఒకరోజుగా చేసి సూర్యుడుదయించేటట్లు చేసింది. మరణించిన సుమతి భర్తను మరల బ్రతికించింది. నారదుని కోరికపై గులకరాళ్ళను గుగ్గిళ్ళుగా మార్చి ఆయన ఆకలిని తీర్చింది. లోకమాతలైన లక్ష్మీపార్వతీసరస్వతులను గెలిచింది. శ్రీరాముడు అరణ్యవాసకాలంలో సీతతో ఆశ్రమానికి వచ్చినప్పుడు ఈమె సీతకు పతివ్రతాధర్మాలను ఉపదేశించింది. తన మహిమను పరీక్షించడానికి వచ్చిన త్రిమూర్తులను శిశువులను చేసి లాలించింది. లోకమాతలకు పతిభిక్షపెట్టి అత్తగారిగా నిలిచింది. త్రిమూర్తుల అంశతో దత్తాత్రేయుడు అనే పుత్రున్ని పొందింది.
అరుంధతి
అరుంధతి భారత పురాణాలలో వశిష్ట మహాముని భార్య మరియు మహా పతివ్రత.
భారతీయుల వివాహములో అరుంధతి నక్షత్రాన్ని చూపించడం ఒక ముఖ్యవిధి.
అరుంధతి వశిష్ఠ మహర్షి ధర్మపత్ని, మహా పతివ్రత అని ఆకాశం వంక పెళ్లి సమయంలో చూపించి చెబుతారు బ్రాహ్మణులు. అలా చేస్తే మీ సంసారిక జీవనం నల్లేరు మీద నడకలా సాగుతుందని పండితులు వధూవరులకు చెబు తారు. మాఘమాసాది పంచ మాసాల కాల మందు తప్ప ఈ నక్షత్రం సాయంత్రం వేళ కానరాదు.
రాత్రిపూట చంద్రుడ్ని, నక్షత్రాలను చూడటం వల్ల కంటి శక్తి పెరుగుతుంది. అరుంధతి నక్షత్రం నుంచి వచ్చే కిరణాల వల్ల కంటి శక్తి మరింత పెరుగుతుంది. అరుంధతి నక్షత్రం సప్తర్షి మండలంలో ఉండే చిన్న నక్షత్రం, శిశిర, వసంత, గ్రీష్మ రుతువులందు సాయంకాల సమయాన, మిగిలిన కాలాల్లో అర్థరాత్రి లేదా దాటిన తర్వాత తెల్లవారుజామున కనిపిస్తుంది.
అరుంధతి నక్షత్రాన్ని చూడాలనుకుంటే జాగ్రత్తగా ఆకాశం వంక చూడండి. '?' మార్కు ఆకారంలో నక్షత్రాలు ఉంటాయి. కచ్చితంగా కాకపోయినా దాదాపుగా ఆ ఆకారంలో ఉంటుంది. చిన్న పిల్లాడిని ? మార్కు గీయమంటే ఎలా గీస్తాడో అలా ఉండే సప్తర్షి మండలంలో పక్కపక్కనే ఉండే నక్షత్రాలే అరుంధతి, వశిష్ఠులవారివి. అరుంధతి నక్షత్రం చిన్నగా ఉంటుంది.
భట్టుపల్లి (భూత్‌పూర్)
భట్టుపల్లి, మహబూబ్ నగర్ జిల్లా, భూత్‌పూర్‌ మండలానికి చెందిన గ్రామం. ఇది రెవెన్యూ గ్రామం కాదు, కాని పంచాయతి కేంద్రం,
2013 జూలైలో జరిగిన గ్రామపంచాయతి ఎన్నికలలో సర్పంచిగా మణెమ్మ ఎన్నికయ్యైంది.
తిమ్మసముద్రం (జలదంకి మండలం)
తిమ్మసముద్రం శ్రీ పొట్టి శ్రీరాములు నెల్లూరు జిల్లా, జలదంకి మండలానికి చెందిన గ్రామము..
చలం (నటుడు)
చలం ఒక ప్రసిద్ధ తెలుగు సినిమా నటుడు. ఇతని అసలు పేరు కోరాడ సూర్యాచలం. "ఆంధ్రా దిలీప్ కుమార్" అని ఆంధ్రలోకం అభిమానాన్ని అందుకున్నాడు. ఇతడు రమణకుమారిని వివాహం చేసుకున్న తరువాత తన పేరును రమణాచలం అని మార్చుకొన్నాడు. నా చెల్లెలు సినిమా ద్వారా చలనచిత్ర రంగ ప్రవేశం చేశాడు. హీరోగానే కాక, రెండవ కథానాయకునిగా, హాస్యనటునిగా, సహాయ నటునిగా, చిత్ర నిర్మాతగా ప్రసిద్ధికెక్కాడు. ప్రసిద్ధనటి శారదను వివాహం చేసుకున్నారు. తరువాత విడిపోయారు. చివరికాలంలో దాసరి నారాయణరావు ఈయనను ప్రోత్సహించాడు.
పరికరాల పెట్టె
పనిముట్ల పొది (Tool Kit) ఒక వ్యవస్థలో పనిచేయడానికి అవసరమైన పరికరాలు అన్నీ సౌకర్యంగా ఒక దగ్గర అందుబాటులో ఉండేటట్లుగా ఏర్పాటుచేయడం.
ఉప్మాక నారాయణమూర్తి
ఉప్మాక నారాయణమూర్తి (1896 - డిసెంబరు 21, 1962) ప్రముఖ సాహితీ వేత్త, అవధాని మరియు ప్రఖ్యాతి పొందిన న్యాయవాది.
వీరు పార్వతీపురం దగ్గర బెలగాంలో 1896 లో సంవత్సరం జన్మించారు. వీరికి చిన్నతనంలోనే భారత ఇతిహాసాలపై పట్టు సంపాదించారు. మద్రాసులో బి.ఎ. తెలుగులో ప్రధములుగా నిలిచి స్వర్ణ పతకం సాధించారు. మొదటి తరగతి న్యాయవాదిగా శిక్షణ పొంది పార్వతీపురంలో న్యాయవాదిగా నలభై సంవత్సరాలు పనిచేశారు. తెలుగు సాహితీ ప్రక్రియలలో అత్యంత కష్టమైన అష్టావధానాన్ని సునాయాసంగా జరిపేవారు. తన ప్రజ్ఞాపాటవాలతో అనేక పట్టణాలలో శతావధానాలు గావించి పేరు ప్రఖ్యాతులు, మన్ననలు పొందిన సాహితీ సామ్రాట్. వీరు 'ఆత్మానందకవి' బిరుదాంకితులు. తనకు ఇష్టమైన 'ఉత్పలమాల'లో 'మాలికా రామాయణం' రచన చేశారు.
వీరు 1962 డిసెంబరు 21 న పరమపదించారు.
దశావతారములు (అయోమయ నివృత్తి)
ఇదే పేరుతో మూడు తెలుగు సినిమాలు వచ్చాయి.
మ్యాక్ ఓయస్ టెన్
మ్యాక్ ఓయస్ టెన్ యాపిల్ ఇంకోర్పరేటెడ్ తయారు చేసి అమ్మే ఒక ఆపరేటింగ్ సిస్టెం కుటుంబం. వీటిలో అతి నూతనమైనది యాపిల్ తయారు చేసే అన్ని కంప్యూటర్లలో ప్రీ-ఇంస్టాల్ చేసి అమ్ముతుంది. ఇది యాపిల్ ఇంతకుముందు వాడిన మ్యాక్ ఓయస్ (9) కు successor. ఇంతకు ముందు యాపిల్ వాడిన ఆపరేటింగ్ సిస్టెంలకు భిన్నంగా ఓయస్ టెన్ ఉనిక్స్ ఆధారంగా తయారు చేయ బడింది.
ఓయస్ టెన్ లో విడుదలైన మొత్త మెదటి వెర్షన్ మ్యాక్ ఓయస్ టెన్ సెర్వర్ 1.0. ఇది 1999లో విడుదలైంది. డెస్క్‌టాపులకు పనికివచ్చే మ్యాక్ ఓయస్ టెన్ వి10.0 మార్చి 2001లో విడులైంది. ఇందులో ప్రత్యేక మార్పు యాపిల్ ప్రవేశ పెట్టిన ఆక్వా యూసర్ ఇంటర్ఫేస్. అప్పటినుండి, 2008వరకు, మరొక ఐదు వెర్షన్లు యాపిల్ విడుదల చేసింది. ప్రతి వెర్షన్లో సెర్వర్, డెస్క్‌టాపులకు వేర్వేరు వెర్షన్లు ఉన్నాయి. ప్రస్తుతపు తాజా విడుదల ఆక్టోబర్ 2007 లో విడుదలైన మ్యాక్ ఓయస్ టెన్ వి10.5 "లియేపార్డ్". మ్యాక్ ఓయస్ టెన్ వెర్షన్లు పెద్ద పిల్లుల పేర్లు పెట్టింది యాపిల్. ఉదాహరణకి మ్యాక్ ఓయస్ టెన్ వి10.4ని "టైగర్" అని పిలుస్తారు.
యాపిల్ ఓయస్ టెన్ ని కొద్దిగా మార్చి, యాపిల్ టీవీ, ఐఫోన్ మరియు ఐపాడ్ టచ్‌లకు కూడా వాడుతుంది. ఈ మార్పు చెందిన ఓయస్ ఆ పరికరానికి ఏ ఫీచర్లు అవసరమే అవి మాత్రమే ఉంచుతుంది యాపిల్. కాని కొంత మంది ఆ ఓయస్‌లో కూడా కొన్ని సాఫ్ట్‌వేర్లు ఇంస్టాల్ చేయవచ్చని చెబుతున్నారు.
మ్యాక్ ఓయస్ టెన్ మాక్ కెర్నల్ మీద ఆధారపడినది. ఇది వంటిది. వచ్చి స్టీవ్ జాబ్స్ NeXTలో, యాపిల్‌కి దూరంగా ఉన్నప్పుడు డెవలప్ చేసిన ఆపరేటింగ్ సిస్టెం. యాపిల్ 1996లో యాపిల్ ని కొన్నప్పుడు, యాపిల్ తన క్రొత్త ఓయస్ ని ఓయస్ ని OPENSTEP ఆధారంగా చేసుకొని డెవలప్ చేసింది. జాబ్స్ యాపిల్ కి తిరిగి తాత్కాలిక సీయీఓగా తిరిగి వచ్చి, యాపిల్‌ని తీర్చిదిద్దాడు. దీనిని మెదట రాఫ్సొడి అని పేరు పెట్టారు. తరువాత ఓయస్ టెన్ అని పేరు మార్చారు.
జిక్కి
జిక్కి అని ముద్దుగా పిలుచుకునే పి.జి.కృష్ణవేణి (నవంబరు 3, 1938 - ఆగష్టు 16, 2004) తెలుగు, తమిళ, కన్నడ, మలయాళ, సింహళ మరియు హిందీ భాషలలో ప్రసిద్ధ సినీ గాయకురాలు. మూడు దశాబ్దాల పాటు పదివేలకు పైగా పాటలు పాడారు. చిత్తూరు జిల్లాలోని చంద్రగిరిలో జన్మించిన జిక్కి ఏ సంగీత శిక్షణ లేక పోయినా వినికిడి జ్ఞానంతో పాడటం నేర్చుకొన్నది. జిక్కి తండ్రి మద్రాసులో స్టూడియోలో చిన్నాచితక పనులు చేస్తుంటే ఆమె ఎప్పుడైనా వెళ్లినపుడు అదంతా తిరిగేది. అలా తిరుగుతున్నపుడు చూసిన ప్రముఖ దర్శకులు గూడవల్లి రామబ్రహ్మం, పంతులమ్మ (1943) సినిమాలో చిన్నవేషంతో పాటు పాట పాడే అవకాశం కల్పించారు. జిక్కి అప్పట్లో ప్రముఖగాయకుడైన ఏ.ఎమ్.రాజాను ప్రేమవివాహం చేసుకున్నది. వీరికి ఆరుగురు సంతానం. అరవయ్యేళ్లు దాటాక కూడా ఆమె ఆదిత్య 369 సినిమాలో "జాణవులే..." అనే పాట పాడి తన గొంతులో ఇంకా వాడి తగ్గలేదని నిరూపించారు
https://www.youtube.com/watch?v=dbRDTW7Dhr4
https://www.youtube.com/watch?v=iacPOtTuXp8
కమ్మవారిపాలెము
జలదంకి కమ్మవారిపాలెం శ్రీ పొట్టి శ్రీరాములు నెల్లూరు జిల్లా, జలదంకి మండలానికి చెందిన గ్రామము.. పిన్ కోడ్: 524 223
కావలి డీపో నుంచి బస్సు సౌకర్యం ఉంది. లేకున్నచో బ్రాహ్మణక్రాక, చామడల రహదారి వద్ద దిగి, కాలిబాటన చెరుకోవచ్చు.
ఒక పాఠశాల
సేద్యం కొరకు 3 చెరువులు మరియు ఒక పెద్ద వాగు ఉన్నాయి.ఈ వాగు ఈ ఊరికి పెద్ద ఆకర్షణ. 
వరి మరియు ప్రత్తి ఇక్కడ పండించే ప్రధాన పంటలు. వరి పంట సీజనులో ఈ గ్రామము పచ్చగా కనిపిస్తూ ఆహ్లాదపరుస్తుంది.
ఈ గ్రామ ప్రజల ప్రధాన వృత్తి వ్యవసాయము. వ్యవసాయముతొబాటు పాడి పరిశ్రమ కూడా ఇక్కడ ముఖ్య జీవనాధారము.
తాండూర్ అసెంబ్లీ నియోజకవర్గం
వికారాబాద్ జిల్లా లోని 14 అసెంబ్లీ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గం 4 మండలాలు ఉన్నాయి. ఇంతకు క్రితం ఈ నియోజకవర్గం హైదరాబాదు లోక్‌సభ నియోజకవర్గంలో భాగంగా ఉండేది. పునర్విభజన ఫలితంగా నూతనంగా ఏర్పడిన చేవెళ్ళ లోకసభ నియోజకవర్గంలో భాగమైంది.
ఈ నియోజకవర్గంలో ప్రారంభం నుంచి కాంగ్రెస్ పార్టీ ఆధిపత్యంలో ఉంది. తెలుగుదేశం పార్టీ ఆవిర్భావం తరువాత కూడా కాంగ్రెస్ పార్టీ తన ఆధిపత్యాన్ని వదులుకోలేదు. 1985 మరియు 1989 ఎన్నికలలో ఎం.చంద్రశేఖర్ వరుసగా కాంగ్రెస్ పార్టీ తరఫున గెలుపొందినాడు. అంతకు క్రితం వరకు అతడి సోదరుడు ఎం.మాణిక్ రావు గెలుపొందుతూ తన సోదరుడికి స్థానం ఇచ్చాడు. దురదృష్టవశాత్తూ ఎం.చంద్రశేఖర్ మరణం తరువాత మరో సోదరుడు ఎం.నారాయణ రావు బరిలో దిగిననూ 1994లో తొలిసారిగా తెలుగుదేశం పార్టీకి విజయం లభించింది. 1999లో మళ్ళీ మాజీ రోడ్డు, భవనాల మంత్రి అయిన ఎం.మాణిక్ రావు స్వయంగా రంగంలోకి దిగిననూ ఫలితం దక్కలేదు. 2004లో ఎం.నారాయణరావు విజయం సాధించాడు. ఈ నియోజకవర్గంలో కాంగ్రెస్ మరియు తెలుగుదేశం మినహా మూడో పార్టీ అంతగా బలపడలేదు. కాని లోక్‌సభ ఎన్నికలలో మరియు పురపాలక సంఘపు ఎన్నికలలో భారతీయ జనతా పార్టీ గణనీయమైన ఓట్లను సాధించగలిగింది. నియోజకవర్గాల పునర్విభజనకు ముందుిది హైదరాబాదు లోక్‌సభ నియోజకవర్గంలో భాగంగా ఉండి ఇక్కడి నుంచి భారతీయ జనతా పార్టీ తరఫున పోటీచేసిన బద్దం బాల్‌రెడ్డి తాండుర్ నియోజకవర్గంలో చెప్పుకోదగ్గ ఓట్లను సాధించాడు. అలాగే పురపాలక సంఘ ఎన్నికలలో ఇంతకు క్రితం భారతీయ జనతా పార్టీకు చెందిన నాగారం నర్సిములు చెర్మెన్‌గా పనిచేశాడు.
కాంగ్రెస్ పార్టీ వరుస విజయాలకు పగ్గం వేసిన పి.మహేందర్ రెడ్డి రెండు సార్లు తెలుగుదేశం పార్టీ తరఫున విజయం సాధించిన తరువాత 2004లో తెలుగుదేశం పార్టీకి వ్యతిరేకంగా వీచిన రాజకీయ పవనాల వల్ల కాంగ్రెస్ పార్టీకి చెందిన ఎం.నారాయణ రావు చేతిలో ఓడిపోయాడు. అంతకు క్రితం 1994 వరకు అతడి సోదరులు ఎం.మాణిక్ రావు మరియు ఎం.చంద్రశేఖర్‌లు ఈ నియోజకవర్గం తరఫున శాసనసభ్యులుగా కొనసాగినారు.
2009 ఎన్నికలలో తెలుగుదేశం పార్టీ తరఫున పి.మహేందర్ రెడ్డి కాంగ్రెస్ పార్టీ తరఫున ఎం.రమేష్ పోటీచేశారు. మహేందర్ రెడ్డి తన సమీప ప్రత్యర్థి కాంగ్రెస్ పార్టీ అభ్యర్థి, మాజీ మంత్రి కుమారుడు ఎం.రమేష్‌పై 13,205 ఓట్ల తేడాతో విజయం సాధించాడు.
ఆంధ్ర ప్రదేశ్ శాసనసభ్యుల జాబితా
వికారాబాదు అసెంబ్లీ నియోజకవర్గం
రంగారెడ్డి జిల్లా లోని 14 అసెంబ్లీ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గం 5 మండలాలు ఉన్నాయి.
ప్రారంభంలో కాంగ్రెస్ పార్టీ ఆధిపత్యం చూపిన ఈ నియోజకవర్గంలో 1983 తరువాత తెలుగుదేశం పార్టీకి కంచుకోటగా మారింది. వరుసగా 4 పర్యాయాలు తెలుగుదేశం పార్టీ తరఫున విజయం సాధించిన ఏ.చంద్రశేఖర్ 2004 ఎన్నికల ముందు తెలంగాణా రాష్ట్రసమితిలో చేరి పార్టీ టికెట్టు సంపాదించి ఆ పార్టీ అభ్యర్థిగాను గెలిచి వరుసగా 5వ సారి శాసనసభలో ప్రవేశించాడు. విజయం సాధించిన అభ్యర్థి మారకపోయిననూ పార్టీ మారడంతో తెలుగుదేశం పార్టీ విజయాలకు బ్రేక్ పడింది. 2004 ఎన్నికలలో ఏ.చంద్రశేఖర్ కాంగ్రెస్ బలపర్చిన తెరాస తరఫున విజయం సాధించిననూ మారిన పరిస్థితుల వల్ల తెరాసకు చెందిన శాసనసభ్యుల మూకుమ్మడి రాజీనామాతో 2008లో ఉపఎన్నికలు జరుగుతున్నాయి.
1999 ఎన్నికలలో తెలుగుదేశం పార్టీ తరఫున వరుసగా నాలుగవ సారి ఏ.చంద్రశేఖర్ పోటీలో ఉండగా కాంగ్రెస్ తరఫున 1994 ఎన్నికలలో కాంగ్రెస్ తిరుగుబాటు అభ్యర్థిగా ఇండిపెండెంట్ అభ్యర్థిగా పాటీ చేసిన సంజీవరావు భార్య మధురవేణికి టికెట్టు లభించింది.
వరుసగా 4 సార్లు విజయం సాధించిన తెలుగుదేశం పార్టీ అభ్యర్థి ఏ.చంద్రశేఖర్ తెరాసలోకి వెళ్ళడంతో సంజీవరావు భార్య మధురవేణికి తెలుగుదేశం అభ్యర్థిగా నిలబెట్టారు. కాంగ్రెస్, తెరాసల ఉమ్మడి అభ్యర్థిగా నిలబడిన ఏ.చంద్రశేఖర్ రెండు వేల ఒక్క ఓట్లతేడాతో విజయం సాధించాడు.
తెరాస శాసనసభ్యుడు ఏ.చంద్రశేఖర్ రాజానామాతో ఈ నియోజకవర్గంలో 2008లో ఉపఎన్నిక జరుగింది. తెరాస తరఫున ఏ.చంద్రశేఖర్ వరుసగా 6వ సారి ఎన్నికల బరిలో నిలబడ్డాడు. కాంగ్రెస్ తరఫున ప్రసాద్, తెలుగుదేశం తరఫున సంజీవరావులు పోటీలో ఉన్నారు. ఐదుసార్లు (4 సార్లు తెలుగుదేశం తరఫున, ఒకసారి తెరాస తరఫున) ఈ నియోజకవర్గం నుంచి గెలుపొందిన తెరాస అభ్యర్థి ఏ.చంద్రశేఖర్‌కు ఈ ఉప ఎన్నికలలో మూడవస్థానంలో రావడం మనార్హం. కాంగ్రెస్ అభ్యర్థి ప్రసాద్ తరఫున రాష్ట్ర గనుల, భూగర్భశాఖామంత్రి సబితా ఇంద్రారెడ్డి కృషిచేయగా, తెలుగుదేశం పార్టీ అభ్యర్థి తరఫున మాజీ మంత్రి దేవేందర్ గౌడ్ కృషిచేశారు. 2004 ఎన్నికలలో ఈ నియోజకవర్గం నుంచి తెలంగాణా రాష్ట్ర సమితి గెలిచినప్పటికీ 2008 ఉప ఎన్నికలలో ప్రధానంగా కాంగ్రెస్, తెలుగుదేశం మధ్యనే పోటీ ఉత్కంఠతో సాగింది. చివరికి కాంగ్రెస్ అభ్యర్థి ప్రసాద్ కుమార్ సమీప తెలుగుదేశం అభ్యర్థి సంజీవరావుపై 28,892 ఓట్ల ఆధిక్యంతో గెలుపొందినాడు.
2009 ఎన్నికలలో భారతీయ జనతా పార్టీ తరఫున శేరి నరసింగరారావు పోటీ చేస్తున్నాడు.
ఆంధ్ర ప్రదేశ్ శాసనసభ్యుల జాబితా
పరిగి శాసనసభ నియోజకవర్గం
రంగారెడ్డి జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గం 5 మండలాలు ఉన్నాయి.2009 ఎన్నికలలో తెలుగుదేశం పార్టీ తరఫున కె.హరీశ్వర్ రెడ్డి పోటీ చేస్తున్నాడు.
ఆంధ్ర ప్రదేశ్ శాసనసభ్యుల జాబితా
చేవెళ్ళ శాసనసభ నియోజకవర్గం
రంగారెడ్డి జిల్లా లోని 7 శాసనసభ నియోజకవర్గాలలో ఇది ఒకటి.
2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గం 5 మండలాలు ఉన్నాయి.
ఈ నియోజకవర్గం నుంచి ప్రస్తుతం గనులు, భూగర్భ శాఖామంత్రి సబితా ఇంద్రారెడ్డి ప్రాతినిధ్యం వహిస్తున్నది.
1999 ఎన్నికలలో కాంగ్రెస్ పార్టీ అభ్యర్థి పి.ఇంద్రారెడ్డి సమీప ప్రత్యర్థి తెలుగుదేశం పార్టీ అభ్యర్థి అయిన కె.లక్ష్మారెడ్డిపై సుమారు 10000 ఓట్ల ఆధిక్యతతో గెలుపొందినాడు. ప్రారంభంలో తెలుగుదేశం పార్టీలో కొనసాగిన ఇంద్రారెడ్డి తెలుగుదేశం (ఎన్టీఆర్) పార్టీ నుండి ఎన్నికలకు కొద్ది ముందు మాత్రమే కాంగ్రెస్‌లో చేరి తెలుగుదేశంపై గెలుపొందడం విశేషం.
పి.ఇంద్రారెడ్డి రోడ్డు ప్రమాదంలో మరణించడం వలన ఏర్పడిన ఖాళీతో 2000 మే 20న జరిగిన ఉప ఎన్నికలో కాంగ్రెస్ తరఫున పోటీచేసిన ఇంద్రారెడ్డి భార్య సబితా ఇంద్రారెడ్డి 29909 ఓట్ల మెజారిటీతో సమీప ప్రత్యర్థి అయిన తెలుగుదేశం అభ్యర్థి కె.లక్ష్మారెడ్డిపై విజయం సాధించింది. సబితకు 84448 ఓట్లు లభించగా, లక్ష్మారెడ్డి 54539 ఓట్లు సాధించాడు. ఈ ఎన్నికలలో మొత్తం ఆరుగురు పోటీచేశారు.
2004 రాష్ట్ర శాసనసభ్అ ఎన్నికలలో పి.సబితారెడ్డి కాంగ్రెస్ పార్టీ తరఫున పోటీచేసి 41585 ఓట్ల మెజారిటీతో తెలుగుదేశం పార్టీ అభ్యర్థి ఎస్.భూపాల్ రెడ్డిపై విజయం సాధించింది. పోటీచేసిన మరో ఇద్దరికి ధరావత్తు దక్కలేదు. సబితకు 96995 ఓట్లు రాగా, భూపాల్‌రెడ్డి 55410 ఓట్లు సాధించాడు.
2004 ఎన్నికలలో వివిధ అభ్యర్థులు సాధించిన ఓట్ల వివరాలు
2009 ఎన్నికలలో తెలుగుదేశం పార్టీ తరఫున కె.ఎస్.రత్నం పోటీ చేస్తున్నాడు.వెలుపలి లంకెలు
బొమ్మరిల్లు (పత్రిక)
బొమ్మరిల్లు పిల్లల మాసపత్రిక, ప్రముఖ సినీ నిర్మాతా, దర్శకుడూ అయిన, శ్రీ విజయ బాపినీడు 1971లో స్థాపించారు. దాదాపు, చందమామ వరవడిలోనే కథలు ధరావాహికలు వచ్చేవి కాని భాష, కథా కథనం, కథల ఎంపిక చాలా వేరుగా ఉండేది. ఇందులో మొట్టమొదటి ధారావాహిక 'మృత్యులోయ'. బేతాళ కథలలాగున 'కరాళ కథలు' అని ఒక ధారావాహిక కూడా ప్రవేశపెట్టారు. పత్రికతో బాటు ఒక అనుబంధం కూడా ఇచ్చే పద్ధతి ఈ పత్రికే మొదలు పెట్టింది. కొంతకాలం ఒక రిబ్బనులాంటి వెడల్పుగా చాలా బారుగా ఉన్న ఒక ప్రతిని ఇచ్చేవారు. తరువాత, ఒక చిన్న పుస్తకం ఇవ్వటం మొదలు పెట్టారు. ఆ చిన్న పుస్తకంలో ఓ కథ బొమ్మలతో వేసేవారు. శ్రీమతి గుత్తా విజయలక్ష్మి గారు 'కుందేలు కథలు' అనేకం (ఆంగ్ల కథలకు స్వేఛ్ఛానువాదం) ఈ చిన్న పుస్తకానుబంధం కోసం వ్రాసారు. చందమామకు దీటయిన పోటీనిచ్చింది ఈ పత్రిక.